cyanic-selkie/wikianc huggingface dataset:
തിരുമാന്ധാംകുന്ന് ഭഗവതിക്ഷേത്രം
തിരുമാംന്ധാംകുന്ന് പൂരാഘോഷം
ഭഗവതിക്ക് പടഹാദി, ധ്വജാദി, അങ്കുരാദി എന്നിങ്ങനെ മൂന്ന് വിധത്തിൽ പതിനൊന്ന് ദിവസവും, ഭഗവാന് ധ്വജാദി മുറയിൽ ആറ് ദിവസവുമാണ് ഉത്സവം നടക്കുക. പടഹാദി മുറയിൽ രണ്ട് ദിവസം കഴിഞ്ഞ് മൂന്നാം ദിവസം ഭഗവതിക്ക് വടക്കേ നടയിലെ സ്വർണ്ണക്കൊടിമരത്തിലും ഭഗവാന് കിഴക്കേ നടയിലെ സ്വർണ്ണക്കൊടിമരത്തിലും ഒരേ സമയം നടക്കുന്ന കൊടിയേറ്റത്തോടെയാണ് ധ്വജാദിമുറയിലെ ഉത്സവചടങ്ങുകൾ ആരംഭിക്കുക. ദേവിക്ക് 11 ദിവസങ്ങളിലായി 21 ആറാട്ടും ഭഗവാന് എട്ടാം പൂരദിവസത്തിൽ ഒരു ആറാട്ടുമാണ് ഉള്ളത്. തിരുമാംന്ധാംകുന്ന് ക്ഷേത്രത്തിലെ എട്ടാം പൂരദിവസം ഭഗവാനും ഭഗവതിക്കും ഒരേസമയം ആറാട്ട് നടക്കും. ഭഗവതിയുടേയും ശിവന്റേയും തിടമ്പുകൾ വെവ്വേറെ ആനപ്പുറത്താണ് ആറാട്ടിനെഴുന്നള്ളിക്കുന്നത്. ഭഗവതിയുടെ 21 ആറാട്ടുകളിൽ 15-ാമത്തെയും ശിവന്റെ ഏക ആറാട്ടുമാണ് അന്നേ ദിവസം നടക്കുന്നത്. ക്ഷേത്രത്തിന്റെ താഴെ ഒഴുകുന്ന പുഴയിലാണ് ആറാട്ട്.
നിത്യേന രാവിലെയും വൈകുന്നേരവും ഭഗവതിയെ ആറാട്ടിനായി എഴുന്നള്ളിക്കുന്ന കൊട്ടിയിറക്കവും, കൊട്ടിക്കയറ്റവുമാണ് പൂരാഘോഷത്തിന്റെ മുഖ്യചടങ്ങ്. പൂരാഘോഷത്തോടനുബന്ധിച്ചു ക്ഷേത്രത്തിലും താഴെയുള്ള പൂരപ്പറമ്പിലും നങ്ങ്യാർകൂത്ത്‌, ചാക്യാർകൂത്ത്, ഓട്ടൻതുള്ളൽ തുടങ്ങിയ വിവിധ കലാപരിപാടികൾ അരങ്ങേറും.
വലിയകണ്ടം നടീൽ
ആറാട്ടുകടവിനോടു ചേർന്നുള്ള ഒന്നേമുക്കാൽ ഏക്കർ പാടമാണ് ഭഗവതിക്കണ്ടം അഥവാ വലിയകണ്ടം. ചിങ്ങമാസത്തിലാണ് ഞാറുനടീൽയജ്ഞം നടക്കുക. തട്ടകത്തിലെയും പുറത്തുനിന്നുമുള്ള സ്ത്രീപുരുഷ ഭേദമെന്യേ ആയിരക്കണക്കിന് ഭക്തർ യജ്ഞത്തിൽ പങ്കുചേരാറുണ്ട്. ഭഗവതിക്കണ്ടത്തിൽ നടീൽ ഒറ്റദിവസംകൊണ്ട് പൂർത്തിയാക്കണമെന്നാണ് വിശ്വാസം.
കളംപാട്ട്
ഭദ്രകാളിയെ പ്രകീർത്തിച്ചുകൊണ്ടുള്ള തോറ്റംപാട്ടുകളാണ് ക്ഷേത്രത്തിൽ നടത്താറ്. വൃശ്ചികമാസം ഒന്നാം തീയതി തുടങ്ങി മീനമാസത്തിലെ രോഹിണിനാൾ വരെയാണ് ക്ഷേത്രത്തിൽ കളം പട്ടു നടത്തുക.
ചാന്താട്ടം
ദേവിയുടെ ദാരുവിഗ്രഹത്തിന്റെ ഉറപ്പും തിളക്കവും നൽകി കൂടുതൽ ചൈതന്യവത്താക്കാനാണ് ചാന്താട്ടം നടത്താറ്. ക്ഷേത്രത്തിലെ ഏറ്റവും പ്രധാനപ്പെട്ട ഈ വഴിപാട് വർഷത്തിൽ രണ്ടുതവണയാണ് നടത്തുക. മിഥുനം, കർക്കടകം മാസങ്ങളിൽ മഴപെയ്ത് തണുത്ത കാലാവസ്ഥയിലാണ് ചാന്താട്ടം നടത്തുന്നത്. തേക്കിൻ കറകൊണ്ടുണ്ടാക്കുന്ന പ്രത്യേക ചാന്താണ് ഇതിനുവേണ്ടി ഉപയോഗിക്കുക. പന്തീരടിപൂജക്ക്‌ ശേഷം പ്രത്യേക താന്ത്രിക കർമങ്ങൾ നടത്തിയ ചാന്ത് മാതൃശാലയിലുള്ള വിഗ്രഹങ്ങളിൽ അഭിഷേകം ചെയ്യുന്നു.
നിറ
കർക്കിടക വാവ് കഴിഞ്ഞു വരുന്ന ആദ്യ ഞായറാഴ്ചയാണ് ക്ഷേത്രത്തിൽ "നിറ" ആഘോഷിക്കുന്നത്. വിളവെടുപ്പുത്സവമാണിത്. കൊയ്തെടുത്ത നെൽക്കതിരുകൾ പ്രത്യേക പൂജകൾ നടത്തി ക്ഷേത്രത്തിന്റെ പലഭാഗങ്ങളിൽ സ്ഥാപിക്കും. നെൽക്കതിരുകൾ ഭക്തർക്ക്‌ പ്രസാദമായി നൽകും. കുടുംബത്തിലെ ഐശ്വര്യത്തിനും സന്പൽസമൃദ്ധിക്കും നിറവീട്ടിൽ വെക്കുന്നത് നല്ലതാണ് എന്നാണു വിശ്വാസം.
നവരാത്രി വിദ്യാരംഭം
ഭഗവതീ പ്രധാനമായ ഈ ക്ഷേത്രത്തിൽ നവരാത്രി ഉത്സവം അതിപ്രധാനമാണ്. സംഗീതോത്സവവും കലാപ്രകടനങ്ങളും വിശേഷാൽ പൂജകളും ആ സമയത്ത് നടക്കുന്നു. കന്നിമാസത്തിലെ (സെപ്റ്റംബർ/ഒക്ടോബർ) വെളുത്തപക്ഷത്തിലെ പ്രഥമ മുതലുള്ള ഒമ്പതു ദിവസമാണ് നവരാത്രിയായി ആഘോഷിയ്ക്കുന്നത്. ദുർഗാഷ്ടമി ദിവസം പൂജവെപ്പും വിജയദശമി നാളിൽ വിദ്യാരംഭവും ഉണ്ടാകാറുണ്ട്. നവരാത്രിയുടെ അതിദൈവമായി ആരാധിക്കുന്നത് ഭദ്രകാളിയെ തന്നെയാണ്. നവരാത്രി ഏഴാം ദിവസം പരാശക്തിയുടെ ഭാവം ഭദ്രകാളി അഥവാ കാലരാത്രി എന്നതാണ്. വിജയദശമി മഹിഷാസുരനിൽ ഭഗവതി വിജയം വരിച്ച ദിവസമാണ് എന്നാണ് വിശ്വാസം. നിരവധി ഭക്തരാണ് ഈ ദിവസങ്ങളിൽ ഈ ക്ഷേത്രത്തിൽ ദർശത്തിനെത്തുന്നത്. കാളിദാസന് വിദ്യ പകർന്ന ഭഗവതി ആയതിനാൽ ഇവിടെ വിദ്യാരംഭം നടത്തുന്നതും ഐശ്വര്യകരമാണ് എന്ന് ഭക്തർ വിശ്വസിക്കുന്നു. അതിനാൽ ധാരാളം ഭക്തരാണ് ഇവിടെ വിദ്യാരംഭത്തിനായി എത്തിച്ചേരുന്നത്.
മഹാശിവരാത്രി
ശിവൻ ഇവിടെ മുഖ്യ പ്രതിഷ്ഠ ആയത് കൊണ്ടും 108 ശിവാലയങ്ങളിൽ ഉൾപ്പെടുന്നത് കൊണ്ടും ശിവരാത്രി ഈ ക്ഷേത്രത്തിൽ വിശേഷ ദിവസമാണ്.
തിരുവാതിര
ശിവശക്തി സാന്നിധ്യമുള്ള ഈ ക്ഷേത്രത്തിൽ ധനുമാസത്തിലെ തിരുവാതിരയും പ്രധാന ദിവസമാണ്.
തിരുമാന്ധാംകുന്നു ഭഗവതിയുടെ മറ്റ് ആരാധനാ സ്ഥലങ്ങൾ
ദേശദൈവമായത്കൊണ്ട് വള്ളുവനാട്ടിലുടനീളം തിരുമാന്ധാംകുന്നിലമ്മയുടെ പ്രതിഷ്ഠയുണ്ട്. കൂടാതെ തിരുവനന്തപുരത്തു പത്മനാഭസ്വാമിക്ഷേത്ര സമീപം കൂപക്കര മഠത്തിലും തൃപ്പൂണിത്തുറയിലും കോഴിക്കോട് തളിയിലും മററും തിരുമാന്ധാംകുന്നിലമ്മയുടെ ആരാധന കാണാം. കോങ്ങാട്, മണ്ണൂർ, കിണാവല്ലൂർ, എടത്തറ തുടങ്ങിയ ദേശങ്ങളിലും വള്ളുവക്കോനാതിരിയുടെ അധികാര പരിധി എന്ന നിലക്ക് തിരുമാന്ധാംകുന്നിലമ്മയുടെ ആരാധനയുണ്ട്.
ദർശന സമയം
രാവിലെ 4.30 am മുതൽ ഉച്ചക്ക് 12 pm വരെ. വൈകുന്നേരം 4 pm മുതൽ രാത്രി 8 pm വരെ.
അവലംബം
വർഗ്ഗം:മലപ്പുറം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ. വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:രണ്ടു കൊടിമരങ്ങളുള്ള ക്ഷേത്രങ്ങൾ
ലുദ്ദ്
ഇസ്രയേലിലെ ഷാരോൺ പ്ലെയിനിൽ സ്ഥിതിചെയ്യുന്ന ഒരു ചരിത്ര പ്രസിദ്ധ നഗരമാണ് ലോഡ്(Lod). ലുദ്ദ് (الْلُدّ, al-Ludd; Greco-Latin Lydda). തെൽ അവീവിന്റെ 15 കിലോമീറ്റർ തെക്ക് കിഴക്കായി സ്ഥിതിചെയ്യുന്നു. 2010 ന് ഒടുവിൽ ഇവിടുത്തെ ജനസംഖ്യ 70,000മാണ്. 75 ശതമാനം ജൂതരും 25 ശതമാനം അറബികളുമാണിവിടെ.ഇസ്രായേലിലെ പ്രധാന അന്താരാഷ്ട്ര വിമാനത്താവളമായ ബെൻ ഗുരിയോൻ (Ben Gurion) ഇന്റർനാഷണൽ എയർപോർട്ട് സ്ഥിതി ചെയ്യുന്നതും ലുദ്ദ് നഗരത്തിലാണ്. മുമ്പ് ഈ എയർപ്പോർട്ട് അറിയപ്പെട്ടിരുന്ന ലുദ്ദ് എയർപ്പോർട്ട് എന്നായിരുന്നു.
ഇരട്ടനഗരം
ലൂദ്ദിന്റെ ഇരട്ടനഗരമാണ്
അവലംബം
വർഗ്ഗം:ഇസ്രായേലിലെ നഗരങ്ങൾ
ദോഹ
thumb|ദോഹ|350px ഖത്തറിന്റെ തലസ്ഥാനവും പ്രധാന നഗരിയുമാണ്‌ ദോഹ (, അദ്‌-ദോഹ, പദാർത്ഥം: "വലിയ മരം"). അൽ ദോഹ നഗരസഭയിലാണ്‌ ദോഹ സ്ഥിതി ചെയ്യുന്നത്‌, രാജ്യത്തെ പ്രഥമ നഗരസഭയായി (ബലദിയ) ഇത്‌ അറിയപ്പെടുന്നു. ഖത്തറിന്റെ ഭരണ സിരാകേന്ദ്രമായ അമീരി ദിവാൻ, വിവിധ മന്ത്രാലയങ്ങൾ, പൊതു-കാര്യ സ്ഥാപങ്ങൾ, സർക്കാർ/അർദ്ധ-സർക്കാർ/സ്വകാര്യ സ്ഥാപനങ്ങളുടെയും കാര്യാലയങ്ങൾ, പ്രധാന സൂഖുകൾ തുടങ്ങിയവ സ്ഥിതിചെയ്യുന്നത്‌ ഈ നഗരസഭയിലാകുന്നു. കോർണീഷ്‌ എന്നറിയപ്പെടുന്ന കടൽ തീരവും, തീരത്തോട്‌ ചേർന്നു നിൽക്കുന്ന കെട്ടിട സമുച്ചയങ്ങളും, അൽ നകീൽ ദ്വീപും (പാം ട്രീ ഐലന്റ്‌ എന്നും ഇതറിയപ്പെടുന്നു), പുൽതകിടികളും കളിസ്ഥലങ്ങളും ഈന്തപ്പനകൾ നട്ടുവളർത്തിയതുമായ അൽ റുമൈല ഉദ്യാനവും (മുൻപ്‌ അൽ ബിദ ഉദ്യാനം എന്നറിയപ്പെട്ടിരുന്നു) ഇവിടുത്തെ പ്രധാന ആകർഷണങ്ങളാണ്‌. ഖത്തറിലെ നല്ലൊരു ശതമാനം ജനങ്ങളും ദോഹയിലും ദോഹയുടെ പ്രാന്തപ്രദേശങ്ങളിലും ജീവിക്കുന്നു. ഇതിൽ കൂടുതലും ഇന്ത്യ, പാകിസ്താൻ, ബംഗ്ലാദേശ്‌, ഫിലിപ്പീൻസ്‌ നേപ്പാൾ, ശ്രീലങ്ക തുടങ്ങിയ രാജ്യങ്ങളിൽ നിന്നുള്ള പൗരന്മാരാണ്‌.
ഖത്തർ യൂണിവേഴ്‌സിറ്റിയും HEC Paris ബിസിനസ് സ്‌കൂളിന്റെ കാമ്പസും ഈ നഗരത്തിലുണ്ട്.
അവലംബം
വർഗ്ഗം:ദോഹ വർഗ്ഗം:ഖത്തറിലെ നഗരങ്ങൾ വർഗ്ഗം:ഏഷ്യയിലെ തലസ്ഥാനങ്ങൾ
ആറാട്ടുപുഴ ക്ഷേത്രം
thumb|250px കേരളത്തിലെ തൃശ്ശൂർ ജില്ലയിലെ ആറാട്ടുപുഴയിലെ പ്രശസ്തമായ ധർമശാസ്ത ക്ഷേത്രമാണ് ആറാട്ടുപുഴ ക്ഷേത്രം.
ചരിത്രം
ഈ ക്ഷേത്രത്തിന് 3,000 വർഷത്തിൽ അധികം പഴക്കം ഉണ്ടെന്നു കരുതപ്പെടുന്നു. അക്കാലങ്ങളിൽ ഇത് ദ്രാവിഡക്ഷേത്രമായിരുന്നു എന്നും പിന്നീട് കേരളത്തിലെ പ്രബലമായ ബൗദ്ധക്ഷേത്രമായി പരിണമിച്ചു എന്നും കരുതുന്നു. 8-ആം നൂറ്റാണ്ടിലാണ്‌ ഇത് ഹിന്ദുക്കളുടെ കൈകളിലെത്തിച്ചേരുന്നത്. പുരാതനവും പ്രശസ്തവുമായ ദേവമേള ഉത്സവം ഇവിടെയാണ് നടക്കുക. 108 ആനപ്പുറത്താണ് ഇവിടെ പൂരം നടത്തുക.108 ആനകൾ മുഴുവനും വെവേറെ ക്ഷേത്രങ്ങളിൽ നിന്നാണ് വരുന്നത്. ഓരോ ആനകളും ഓരോ ദേവകളെ പ്രതിനീധീകരിക്കും. ആറാട്ടുപുഴ ശാസ്താവ് ആതിഥേയനായിരിക്കും. എല്ലാ ദേവീദേവന്മാരും ഈ ഉത്സവത്തിന് ഒത്തുകൂടാറുണ്ടെന്നു വിശ്വസിക്കപ്പെടുന്നു.
പ്രതിഷ്ഠ
"അയ്യപ്പനാണ്" പ്രധാന പ്രതിഷ്ഠ. എല്ലാ ദേവതകളുടെയും ദൈവിക സാന്നിധ്യം ഇവിടത്തെ പ്രതിഷ്ഠയിൽ ഉണ്ടെന്നാണു വിശ്വാസം. ഇടതു കാലും വലതു കാലും മടക്കി ചമ്രം പിടിഞ്ഞിരുന്ന് ഇടതു കൈ വലത്തേ തുടയിൽ വിശ്രമിക്കുന്ന രീതിയിൽ ശാന്തമായി ഇരുന്ന് വലതു കാൽ മുട്ടിൽ ഊന്നിയ വലതു കൈയിൽ അമൃത കലശം ഏന്തിയ ഇവിടത്തെ ശാസ്താ വിഗ്രഹം പ്രശസ്തമാണ്.
ശ്രീരാമന്റെ ഗുരുവായ ഗുരു വസിഷ്ഠന്റെ ദൈവിക ചേതന ഈ ക്ഷേത്രത്തിലെ വിഗ്രഹത്തിൽ കുടികൊള്ളുന്നു എന്നാണ് വിശ്വാസം. മറ്റു പ്രതിഷ്ഠകളൊന്നും തന്നെ ഇല്ലാത്ത കേരളത്തിലെ ചുരുക്കം ചില ക്ഷേത്രങ്ങളിൽ ഒന്നാണ് ഈ ക്ഷേത്രം.
ആണ്ടുവിശേഷങ്ങൾ
മീനമാസത്തിലെ പൂരാഘോഷം, മിഥുനത്തിലെ പ്രതിഷ്ഠാദിനം, കർക്കടകത്തിലെ മഹാഗണപതി ഹോമം,ഇല്ലംനിറ, ചിങ്ങത്തിലെ ഉത്രാടം നാളിലെ ത്രുപ്പുത്തരി, കന്നിമാസത്തിലെ നവരാത്രി ആഘോഷങ്ങൾ, വൃശ്ചികത്തിലെ ദേശവിളക്ക്, ധനുമാസത്തിലെ പത്താമുദയ ആഘോഷങ്ങൾ, എല്ലാ മലയാള മാസത്തിലെയും ഒന്നാം തിയതിയും മുപ്പെട്ടു ശനിയാഴ്ചയും പ്രധാന വിശേഷങ്ങളാൺ. ആണ്ടുവിശേഷങ്ങളിൽ പ്രധാനം പൂരം തന്നെയാൺ.
ദേവസംഗമം
പെരുവനം ഗ്രാമത്തിലെ 108 ദേവിദേവന്മാരുടെ സംഗമ ഭൂമിയായിരുന്നു ആറാട്ടുപുഴ. ഇന്ന് ദേവമേളയിൽ 23 ദേവിദേവന്മാർ പങ്കെടുക്കുന്നുണ്ട്. ആറാട്ടുപുഴപൂരത്തിൻറെ നെടുനായകത്വം വഹിക്കുന്ന തൃപ്രയാറപ്പൻ തൻറെ ഗുരുനാഥനെ കാണാൻ വരുന്നതാണ്‌  ആറാട്ടുപുഴപൂരം എന്നാണ്‌ ഐതിഹ്യം. പരബ്രഹ്മസ്വരൂപികളായ മുപ്പത്തിമുക്കോടി ദേവതകൾക്കുപുറമെ യക്ഷകിന്നര ഗന്ധർവ്വന്മാരും ആറാട്ടുപുഴപൂരത്തിനു എത്തുന്നു എന്നാണ്‌ വിശ്വാസം.
ക്ഷേത്രഭരണം
മാടമ്പ് എളമണ്ണ്, ചോരുഞ്ചേടത്ത്, കരോളിൽ എളമണ്ണ്, ചിറ്റിശ്ശേരി കപ്ലിങ്ങാട്ട്, ഓട്ടുമേയ്ക്കാട്ടൂർ എന്നീ മനകൾക്കാണ്‌ ഊരായ്മ സ്ഥാനം. കൊച്ചിൻ ദേവസ്വം ബോർഡിന്റെ കീഴിലാൺ ആറാട്ടുപുഴ ക്ഷേത്രം.
കുറിപ്പുകൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശാസ്താക്ഷേത്രങ്ങൾ
നിത്യഹരിതവനം
വർഷം മുഴുവൻ പച്ചിലകൾ‌ നിലനിർത്തുന്ന വൃക്ഷങ്ങളടങ്ങിയ വനങ്ങളാണ് നിത്യഹരിതവനങ്ങൾ. നിത്യഹരിതവനങ്ങളിലെ വൃക്ഷങ്ങൾ സാവധാനം ഇലപൊഴിക്കുന്നതിനാലും ഇലപൊഴിയുന്നതിനോടൊപ്പം പുതിയ ഇലകൾ ഉണ്ടാകുകയും ചെയ്യുന്നതിനാൽ മരങ്ങളിൽ പൂർണ്ണമായും ഇലയില്ലാത്ത അവസരങ്ങൾ ഉണ്ടായിരിക്കില്ല. ഇതര വനങ്ങളെ അപേക്ഷിച്ച് ഋതുഭേദങ്ങൾക്കനുസൃതമായി ഉണ്ടാകുന്ന ഇല പൊഴിച്ചിൽ കാര്യമായി ബാധിക്കാറില്ല എന്നതും സദാ പച്ചപ്പ് നിലനിർത്താൻ നിത്യഹരിതവനങ്ങളെ പര്യാപ്തമാക്കുന്നു.
വൃക്ഷയിനങ്ങളുടെ ആധിക്യമാണ് നിത്യഹരിത വനങ്ങളുടെ പ്രധാന സവിശേഷത. ഉയർന്ന താപനിലയും ജലലഭ്യതയുമാണ് ഈ വനങ്ങളുടെ മറ്റൊരു പ്രത്യേകത. ഒരേ ഇനം വൃക്ഷങ്ങൾ കൂട്ടത്തോടെ വളരുന്ന പ്രവണത നിത്യഹരിതവനങ്ങളിൽ ദുർലഭമായിരിക്കും. മിക്കപ്പോഴും അഞ്ചു മീറ്ററിൽ കൂടുതൽ ചുറ്റളവുള്ള വൻമരങ്ങളെ ഇവിടെ കാണാൻ കഴിയും. വലിപ്പമേറിയ ഇലകൾ, ഭൂരിഭാഗവും മിനുസമേറിയതും നേർത്തതുമായ (1-2 മി.മീ.) വൃക്ഷചർമം, മാംസളമായ ഫലങ്ങൾ എന്നിവയും നിത്യഹരിതവനങ്ങളിലെ വൃക്ഷങ്ങളെ വ്യതിരിക്തമാക്കുന്നു.
ഇന്ത്യയിൽ അസമും പശ്ചിമഘട്ട വനനിരകളും ഇത്തരം പ്രദേശങ്ങളെ ഉൾക്കൊള്ളുന്നു. സാധാരണയായി നിത്യഹരിത വനങ്ങൾ കനത്ത മഴ ലഭിക്കുന്ന പ്രദേശത്താണ്‌ കാണാറുള്ളത്‌.
ഉഷ്ണമേഖലാ മഴക്കാടുകൾ
ഭൂമധ്യരേഖയ്ക്ക് സമീപത്തായി കാണപ്പെടുന്ന വനങ്ങളാണ് ഉഷ്ണമേഖലാ മഴക്കാടുകൾ. (Tropical Rainforests).മറ്റുള്ള വനങ്ങളെ അപേക്ഷിച്ച് വൃക്ഷവൈവിധ്യത്താൽ ശ്രദ്ധേയമാണ് ഉഷ്ണമേഖലാ വനങ്ങൾ. മിക്കപ്പോഴും ഒരു ഹെക്ടർ സ്ഥലത്ത് 150-ഓളം വൃക്ഷയിനങ്ങൾ വളരുന്നുണ്ടാകും. തെക്കേ അമേരിക്കയിലെ ആമസോൺ നദീതടം, ആഫ്രിക്കയിലെ കോംഗോ നദീതടം, ഏഷ്യയുടെ തെക്കു കിഴക്കൻ പ്രദേശങ്ങൾ എന്നിവിടങ്ങളിലായാണ് പ്രധാനമായും ഉഷ്ണമേഖലാ മഴക്കാടുകൾ വ്യാപിച്ചിരിക്കുന്നത്. ഇവിടുത്തെ വൃക്ഷങ്ങളിൽ 75 ശതമാനത്തിൽ അധികവും വീതിയേറിയ ഇലകളോട് കൂടിയവയാണ്. 200 സെ.മീ. വാർഷിക വർഷപാതവും 15-30ബ്ബര ശരാശരി താപനിലയുമുള്ള പ്രദേശങ്ങളാണിവ. പൊതുവേ വരണ്ട കാലാവസ്ഥ ഇവിടെ അനുഭവപ്പെടാറില്ല. ഭൂമിയിലെ കരഭാഗത്തിന്റെ ഏകദേശം ഏഴു ശതമാനത്തോളം പ്രദേശത്താണ് ഉഷ്ണമേഖലാ മഴക്കാടുകൾ വ്യാപിച്ചിരിക്കുന്നതായി കണക്കാക്കുന്നത്.
ഒരു സുപ്രധാന ജൈവമേഖല കൂടിയാണ് ഉഷ്ണമേഖലാ മഴക്കാടുകൾ. വൈവിധ്യമാർന്ന സസ്യ-ജന്തു ജാതികൾ ഇവിടുത്തെ പ്രത്യേകതയാണ്. മഴക്കാടുകളിലെ സസ്യങ്ങളെ സാധാരണയായി അഞ്ചു തട്ടുകളായി വർഗീകരിച്ചിരിക്കുന്നു. ഒന്നാമത്തെ തട്ടിലുള്ളതും ഏറ്റവും ഉയരക്കൂടുതൽ ഉള്ളതുമായ (ശ.ശ. 45-55 മീ.) വൃക്ഷങ്ങൾ പ്രരോഹങ്ങൾ (emergents) എന്ന പേരിൽ അറിയപ്പെടുന്നു. ഇവ കൂടയുടെ ആകൃതിയിലുള്ള വനകമാനം (umbrella shaped canopy) പ്രദാനം ചെയ്യുന്നു. വളരെ ഉയരമേറിയ ഇത്തരം വൃക്ഷങ്ങളിൽ പൊതുവേ ചെറിയ ഇലകളാണ് ഉള്ളത്. ഇതാകട്ടെ കാറ്റിനെ പ്രതിരോധിക്കാൻ സഹായകമാകുന്നു. ബ്രൊമീലിയ പോലുള്ള അധിപാദപങ്ങൾ (epiphytes) ഇവിടെ സുലഭമാണ്. കട്ടിയേറിയ കാണ്ഡത്തോടുകൂടിയ വള്ളികൾ (lianas) ഈ തട്ടിലെ വൃക്ഷങ്ങളിൽ ചുറ്റി വളരുന്നുണ്ട്. 30-40 മീറ്റർ ശരാശരി ഉയരമുള്ളതും ഇടതൂർന്ന് വളരുന്നവയുമാണ് രണ്ടാം തട്ടിലെ വൃക്ഷങ്ങൾ. ഉയർന്ന ആർദ്രത അനുഭവപ്പെടുന്ന പ്രദേശമാണ് മൂന്നാം തട്ട്. ഇവിടുത്തെ വൃക്ഷങ്ങൾ 20-30 മീറ്റർ വരെ ഉയരത്തിൽ വളരും. കുറ്റിച്ചെടികൾ നിറഞ്ഞതാണ് നാലാം തട്ട്. പ്രരോഹികൾക്കു ലഭിക്കുന്ന സൂര്യപ്രകാശത്തിന്റെ കേവലം മൂന്ന് ശതമാനം മാത്രമേ ഈ തട്ടിലെ സസ്യങ്ങൾക്കു ലഭിക്കുന്നുള്ളൂ. തറനിരപ്പിലുള്ള അഞ്ചാം തട്ടിൽ വളരെക്കുറച്ച് സസ്യങ്ങളേ-പ്രധാനമായും പുൽവർഗങ്ങൾ-വളരുന്നുള്ളൂ. ഇവിടെയും പരാദസസ്യങ്ങളെ കാണാം. ലോകത്തിലെ ഏറ്റവും വലിപ്പമേറിയ പുഷ്പങ്ങളുള്ള റഫ്ളീഷിയ അർനോൾഡി ഉഷ്ണമേഖലാ മഴക്കാടുകളിലാണ് വളരുന്നത്.
താരതമ്യേന പോഷകമൂല്യം കുറഞ്ഞ മണ്ണാണ് ഉഷ്ണമേഖലാ മഴക്കാടുകളിലേത്. അതിനാൽ മണ്ണിലെ പോഷകങ്ങളെ പരമാവധി ആഗിരണം ചെയ്യാൻ ശേഷിയുള്ള സവിശേഷതരം വേരുപടലം ഇവിടുത്തെ വൃക്ഷങ്ങളിൽ കാണാം. വൃക്ഷങ്ങളിൽ അധിപാദപമായി വളരുന്ന സസ്യങ്ങളിൽനിന്ന് പ്രത്യേകതരം വേരുകൾ ഉപയോഗിച്ചും വേരുകളിലുള്ള മൈകോറൈസ പോലുള്ള ഫംഗസുകളുമായി ചേർന്നും നിത്യഹരിതവൃക്ഷങ്ങൾ പോഷകങ്ങൾ ആഗിരണം ചെയ്യുന്നുണ്ട്. ചില വൃക്ഷങ്ങളിൽ തടിയുടെ ചുവടുഭാഗമോ വേരിന്റെ ഭാഗമോ ക്രമാധികം വലിപ്പമാർന്ന് താങ്ങ് (ബട്രസ്) ആയി മാറിയിരിക്കുന്നു. ഈ താങ്ങ് വലിപ്പം കൂടിയ വൃക്ഷങ്ങളെ താങ്ങി നിർത്താൻ സഹായിക്കുന്നു.
വൈവിധ്യമേറിയ ജന്തുസമ്പത്തിനാൽ സമ്പന്നമാണ് ഉഷ്ണമേഖലാ മഴക്കാടുകൾ. ഇവിടെ കാണുന്ന മിക്ക ഉരഗങ്ങളും ഉഭയജീവികളും മരത്തിൽ ജീവിക്കാൻ പറ്റിയ അനുകൂലനങ്ങൾ ആർജിച്ചവയാണ്. ശരീരത്തിൽ തിളക്കമേറിയ നിറങ്ങൾ, അടയാളങ്ങൾ, ഉച്ചത്തിലുള്ള ശബ്ദം എന്നിവ ഇവിടെയുള്ള ജന്തുക്കളുടെ പൊതുസ്വഭാവമാണ്. മരത്തവളകൾ, പുലി, ഷഡ്പദങ്ങൾ, ഉറുമ്പുതീനികൾ തുടങ്ങിയവ ഉഷ്ണമേഖലാ മഴക്കാടുകളിൽ സുലഭമാണ്.
മിതോഷ്ണ മേഖലാ നിത്യഹരിതവനങ്ങൾ
വടക്കേ അമേരിക്കയുടെ വടക്ക്-പടിഞ്ഞാറൻ പ്രദേശങ്ങൾ, പടിഞ്ഞാറൻ ചിലി, തെക്കുകിഴക്കൻ ആസ്റ്റ്രേലിയ, ടാസ്മാനിയ, ന്യൂസിലൻഡ് എന്നിവിടങ്ങളിലാണ് മിതോഷ്ണ മേഖലാ നിത്യഹരിതവനങ്ങൾ (Temperate evergreen forests)കാണപ്പെടുന്നത്. കുത്തനെയുള്ള ചരിവുകളിൽ സ്ഥിതിചെയ്യുന്ന ഈ വനങ്ങളിൽ പടിഞ്ഞാറൻ കാറ്റ് യഥേഷ്ടം ലഭിക്കും. ഉയർന്നതോതിലുള്ള മഴ ഈ വനങ്ങളുടെ മറ്റൊരു പ്രത്യേകതയാണ്.
ലെബനൻ, മൊറോക്കോ തുടങ്ങിയ മെഡിറ്ററേനിയൻ രാജ്യങ്ങളിലാണ് വീതിയുള്ള ഇലകളോടുകൂടിയ നിത്യഹരിതവനങ്ങൾ സ്ഥിതിചെയ്യുന്നത്. കാഠിന്യമേറിയ തടി ഇവിടുത്തെ വൃക്ഷങ്ങളുടെ പ്രത്യേകതയാണ്. മണലിന്റെ അംശം കൂടുതലുള്ള മണ്ണിൽ വളരുന്ന ഈ വൃക്ഷങ്ങൾക്ക് കാട്ടുതീ, വരൾച്ച തുടങ്ങിയ പ്രതികൂല കാലാവസ്ഥകളെ അതിജീവിക്കാനുള്ള കഴിവുണ്ട്. ഓക്ക് മരങ്ങളാണ് ഇവിടെ കൂടുതലായി കാണപ്പെടുന്നത്. ആഫ്രിക്കയുടെ തെക്കുഭാഗങ്ങൾ, തെക്ക്-പടിഞ്ഞാറൻ ആസ്റ്റ്രേലിയ തുടങ്ങിയ ഇടങ്ങളിലും ഇത്തരം വനങ്ങൾ കാണാൻ കഴിയും. കാനറി ദ്വീപുകളിൽ ഉള്ള നിത്യഹരിതവനങ്ങളിൽ ലോറൽ വൃക്ഷങ്ങളാണ് കൂടുതൽ. ഷഡ്പദങ്ങളുടെ, പ്രത്യേകിച്ചു ചിത്രശലഭങ്ങളുടെ വൈവിധ്യത്താൽ സമ്പന്നമാണ് ഈ വനങ്ങൾ. കൂടാതെ നിരവധി ഇനം പാമ്പുകളും പല്ലികളും ഇവിടെ കാണപ്പെടുന്നുണ്ട്.
പൂർണമായും നിത്യഹരിതവനങ്ങൾ എന്നു പറയാൻ കഴിയില്ലെങ്കിലും നിത്യഹരിതവൃക്ഷങ്ങൾ ധാരാളമുള്ള ഒരു വനവിഭാഗമാണ് അർധനിത്യഹരിതവനങ്ങൾ (Semi evergreen forests). നിത്യഹരിത വനങ്ങൾക്കും നനവാർന്ന ഇലപൊഴിയും കാടുകൾക്കും മധ്യേ സംക്രമണ ഘട്ടത്തിലുള്ള (transitional stage) വനങ്ങളാണിവ. ഒന്നാംതട്ടിൽ നിത്യഹരിതവൃക്ഷങ്ങൾക്കൊപ്പം ഇലപൊഴിയും (deciduous) വൃക്ഷങ്ങളെയും കാണാൻ കഴിയും. താഴെത്തട്ടിലുള്ള വൃക്ഷങ്ങളെല്ലാം നിത്യഹരിത വനങ്ങൾക്ക് സമാനമായവയാണ്. ഇവിടെയുള്ളതിൽ 50-70 ശതമാനവും നിത്യഹരിത വൃക്ഷങ്ങൾ ആയിരിക്കും. പുഷ്പിക്കുന്നതിനും കായ് ഉണ്ടാകുന്നതിനും പ്രത്യേകകാലം (season) ഉണ്ടായിരിക്കും എന്നതാണ് ഇവയ്ക്ക് നിത്യഹരിത വനങ്ങളിൽനിന്നുള്ള വ്യത്യാസം. താരതമ്യേന ദൈർഘ്യമേറിയ വരണ്ടകാലാവസ്ഥയാണ് ഇവിടെ അനുഭവപ്പെടുന്നത്.
ഇന്ത്യയിൽ
ഇന്ത്യയിൽ നിത്യഹരിതവനങ്ങൾ പ്രധാനമായും ആൻഡമാൻ നിക്കോബാർ ദ്വീപുകൾ, പശ്ചിമഘട്ടം, വടക്ക്-കിഴക്കൻ സംസ്ഥാനങ്ങൾ എന്നിവിടങ്ങളിലാണ് വ്യാപിച്ചിരിക്കുന്നത്. സ്പീഷീസ് വൈവിധ്യം കൊണ്ട് (200-ലധികം സ്പീഷീസ്) ശ്രദ്ധേയമായതാണ് ആൻഡമാൻ നിക്കോബാർ ദ്വീപസമൂഹം. ഇവിടെ നിത്യഹരിത- അർദ്ധ നിത്യഹരിത വൃക്ഷങ്ങൾ ഇടതൂർന്ന് കാണപ്പെടുന്നു.
നിത്യഹരിത വനങ്ങളുടെ സാന്നിധ്യം എടുത്തുപറയേണ്ട ഒരു പ്രദേശമാണ് പശ്ചിമഘട്ടം. 45 മീറ്ററിൽ അധികം ഉയരത്തിൽ വളരുന്ന വൃക്ഷങ്ങളെ ഇവിടെ കാണാം. ഫേണുകൾ, പന്നൽച്ചെടികൾ, ഓർക്കിഡുകൾ തുടങ്ങിയവയുടെ നിരവധി വന്യ ഇനങ്ങളും ഇവിടെ വളരുന്നുണ്ട്. ചൂരൽ, മുള എന്നിവയും പശ്ചിമഘട്ടത്തിലെ നിത്യഹരിതവനങ്ങളിൽ വ്യാപകമായി കാണപ്പെടുന്നുണ്ട്. ഇന്ത്യയിലെ ജൈവവൈവിധ്യത്തിന്റെ മൂന്നിൽ രണ്ടുഭാഗവും പശ്ചിമഘട്ടത്തിലാണുള്ളത്. സമുദ്രനിരപ്പിൽ നിന്നും 250-1700 മീറ്റർ ഉയരത്തിൽ വ്യാപിച്ചിരിക്കുന്ന നിത്യഹരിതവനങ്ങളിലെ വാർഷിക വർഷപാതം 1500-5000 മില്ലീമീറ്ററിനു മധ്യേയാണ്. പാലി, നാങ്ക്, കലോഫിലം തുടങ്ങിയ വൃക്ഷങ്ങൾ ഇവിടെ സാധാരണമാണ്.
വടക്കുകിഴൻ സംസ്ഥാനങ്ങളിൽ, അസം താഴ്വരകളിലെ താഴ്ന്ന പ്രദേശങ്ങളിൽ മഴക്കാടുകളാണുള്ളത്. ഇവിടെ 2300 മി.മീ.-ൽ അധികമാണ് വാർഷിക വർഷപാതം. അസം താഴ്വരയിൽ 50 മീറ്ററിൽ അധികം ഉയരത്തിലും ഏഴു മീറ്ററോളം വണ്ണത്തിലും വളരുന്ന ഷോറിയ അസമിക്ക എന്ന വൃക്ഷം വ്യാപകമായി കാണപ്പെടുന്നു.
ഇതും കാണുക
വർഗ്ഗം:വനങ്ങൾ വർഗ്ഗം:ആവാസവ്യവസ്ഥകൾ
യാഗൌപോക്പി ലോക്ചാവോ
പകരം=പർപ്പിൾ സാഫിർ ഹെലിയോഫോറസ്|ലഘുചിത്രം|439x439ബിന്ദു|പർപ്പിൾ സാഫിർ ഹെലിയോഫോറസ് മണിപ്പൂരിലെ ഒരു വന്യമൃഗ സംരക്ഷണ കേന്ദ്രമാണ് യാഗൌപോക്പി ലോക്ചാവോ. മണിപ്പൂരിലെ തിരിച്ചറിഞ്ഞ പ്രധാനപ്പെട്ട ഒമ്പതു പക്ഷിവാസ പ്രദേശങ്ങളിൽ (ഐ. ബി. എ.) ഒന്നാണ് ഈ വന്യജീവി സങ്കേതം. ഇംഫാലിൽ നിന്ന് 110 കിലോമീറ്റർ അകലെയുള്ള ചന്ദൽ ജില്ലയിലെ ഇന്തോ-മ്യാൻമർ അതിർത്തിയിലാണ് ഈ സങ്കേതം സ്ഥിതി ചെയ്യുന്നത്. വന്യജീവി സങ്കേതത്തിന്റെ കിഴക്കൻ അതിർത്തിയും അന്താരാഷ്ട്ര അതിർത്തിയും മോറെ (en:Moreh) പട്ടണത്തോട് ചേർന്നാണു സ്ഥിതി ചെയ്യുന്നത്. ലോകമെമ്പാടുമുള്ള പക്ഷികളുടെ സംരക്ഷണവുമായി ബന്ധപ്പെട്ട അന്താരാഷ്ട്ര സ്ഥാപനമായ ബേർഡ് ലൈഫ് ഇന്റർനാഷണൽ, അവയുടെ ആവാസവ്യവസ്ഥയെയും അനുബന്ധ പക്ഷിമൃഗാദികളെയും ആശ്രയിച്ച് ഈ സാധ്യതയുള്ള പക്ഷി പ്രദേശങ്ങളെന്നു തിരിച്ചറിയുകയും, അതനുസരിച്ച് മണിപ്പൂരിലെ തിരിച്ചറിഞ്ഞ ഒമ്പത് പ്രധാന പക്ഷി പ്രദേശങ്ങളിൽ ഒന്നായി ഈ വന്യജീവി സങ്കേതം മാറി. 1989 ൽ സ്ഥാപിതമായ ഈ വന്യജീവി സങ്കേതം 185 ചതുരശ്ര കിലോമീറ്റർ വിസ്തൃതിയുള്ളതാണ്, നിരവധി ഇനം സസ്തനികൾ, പക്ഷികൾ, ഉരഗങ്ങൾ, ഉഭയജീവികൾ, മത്സ്യങ്ങൾ എന്നിവയും ഇവിടെയുണ്ട്.
പെന്റാഡെകനോയിക് ആസിഡ്
പെൻറാഡെകനോയിക് ആസിഡ് പ്രകൃതിയിൽ അപൂർവ്വമായ ഒരു പൂരിത ഫാറ്റി ആസിഡ് ആണ്. അതിന്റെ തന്മാത്ര വാക്യം CH3(CH2)13COOH ആണ്. പശുക്കളുടെ പാൽ കൊഴുപ്പിൽ 1.2% ലെവൽ ഇത് കാണപ്പെടുന്നു. ബട്ടർഫാറ്റ് ആയി മാർക്കെറ്റിൽ ഉപയോഗിക്കുന്ന പശുവിൻപാലിലെ വെണ്ണയാണ് ഇതിൻറെ പ്രധാന ഉറവിടം. ഹൈഡ്രൊജിനേറ്റ് ചെയ്ത ആട്ടിറച്ചിയിലെ കൊഴുപ്പിൽ പെൻറാഡെകനോയിക് ആസിഡ് കാണപ്പെടുന്നു. ഡൂറിയൻ ഇനങ്ങളിലെ ഡുറിയോ ഗ്രാവിയോലെൻസ് പോലുള്ള ഫലങ്ങളിൽ നിന്നുള്ള കൊഴുപ്പിന്റെ 3.61 ശതമാനത്തിൽ ഈ ആസിഡ് കാണപ്പെടുന്നു.
യാഗൌപോക്പി ലോക്ചാവോ
അവലംബം
വർഗ്ഗം:വന്യജീവി സംരക്ഷണകേന്ദ്രങ്ങൾ വർഗ്ഗം:പക്ഷിസങ്കേതങ്ങൾ
പെന്റാഡെകനോയിക് ആസിഡ്
ബാഹ്യ ലിങ്കുകൾ
വർഗ്ഗം:ഫാറ്റി ആസിഡുകൾ വർഗ്ഗം:ആൽക്കനോയിക് അസിഡുകൾ വർഗ്ഗം:അമ്ലങ്ങൾ
കിഴക്കമ്പലം
എറണാകുളം ജില്ലയിൽ കൊച്ചി നഗരത്തിനു സമീപമുള്ള ഒരു ഗ്രാമമാണു് കിഴക്കമ്പലം. കൊച്ചിയുടെ അതിദ്രുതമായ വികസനത്തിനു് ആനുപാതികമായി ഈ പഞ്ചായത്തുപ്രദേശവും ക്രമേണ ഒരു ഉപനഗരമായി മാറിക്കൊണ്ടിരിക്കുന്നു. കിറ്റെക്സ് ലിമിറ്റഡ്, സേവന ഗ്രൂപ്പ് തുടങ്ങി സാമ്പത്തികപ്രാധാന്യമുള്ള നിരവധി വ്യവസായസ്ഥപനങ്ങൾ കിഴക്കമ്പലത്താണു് സ്ഥിതി ചെയ്യുന്നതു്.
ഷൂബിൽ
വേൽഹെഡ് (whalehead) അല്ലെങ്കിൽ ഷൂ-ബിൽഡ് സ്റ്റോർക്ക് എന്നീ പേരുകളിലറിയപ്പെടുന്ന ഷൂബിൽ (Balaeniceps rex) കൊറ്റിയെപ്പോലെ വലിയ കൊക്കുള്ള പക്ഷിയാണ്. ഉഷ്ണമേഖലയായ കിഴക്കൻ ആഫ്രിക്കയിലാണ് സാധാരണയായി ഇവയെ കണ്ടുവരുന്നത്. പത്തൊൻപതാം നൂറ്റാണ്ടിൽ മാത്രം കണ്ടെത്തിയ ഈ പക്ഷിയുടെ കൊക്ക് കണ്ടാൽ ഒറ്റ നോട്ടത്തിൽ ഷൂസു പോലെയുള്ള പ്രതീതി ജനിപ്പിക്കും. നാലര അടിയോളം നീളവും ഏഴു കിലോവരെ തൂക്കവുമുള്ള വലിയൊരു നീർപ്പക്ഷിയാണ് ഷൂബിൽ. ദേശാടനപക്ഷികൾ അല്ലാത്തതിനാൽ ജീവിതകാലം മുഴുവനും വാസസ്ഥലത്തിന്റെ പരിധിക്കുള്ളിൽ സഞ്ചരിക്കുന്നു. ആഫ്രിക്ക, കോംഗോ, റുവാണ്ട, എത്യോപ്യ, സുഡാൻ, ടാൻസാനിയ, ഉഗാണ്ട തുടങ്ങി ഒൻപതോളം ആഫ്രിക്കൻ രാജ്യങ്ങളിലെ ചതുപ്പുകളും നീർത്തടങ്ങളും നിറഞ്ഞ പ്രദേശങ്ങളിൽ ഇവയെ കണ്ടുവരുന്നു. പൊതുവെ ഒറ്റയ്ക്ക് കഴിയാനിഷ്ടമുള്ള കൂട്ടരാണിവ. ഇണപ്പക്ഷികളാണെങ്കിൽ കൂടി ഇവ ഒരു പ്രദേശത്തിന്റെ രണ്ടറ്റങ്ങളിലേ താമസിക്കൂ. കാഴ്ചയിൽ കൊക്കിനോട് സാമ്യമുണ്ടെങ്കിലും കുടുംബപരമായി നോക്കിയാൽ ഷൂബില്ലുകളുടെ ഏറ്റവുമടുത്ത ബന്ധുക്കൾ പെലിക്കണുകളാണ്. എന്നാൽ ഇവയ്ക്ക് ഹാമർകോപ് എന്നൊരു പക്ഷിയുമായി ഘടനാപരമായ സാമ്യങ്ങൾ കണ്ടെത്തിയിട്ടുണ്ട് .വലിയ കൊക്കിനുപുറമെ വലിയ കാല്പാദങ്ങളും ഇവയ്ക്കുണ്ട്. താറാവിന്റേതുപോലുള്ള കാല്പാദങ്ങളിൽ നാലുവിരലുകൾ ഉണ്ടാകും. നടുവിരലിന് ഏതാണ്ട് 18 സെന്റിമീറ്ററാണ് നീളം. വെള്ളത്തിനുമുകളിലെ ചെടിപടർപ്പുകളിലും മറ്റും ഏറെനേരം ഉറച്ചുനിൽക്കാൻ ഈ വമ്പൻപാദങ്ങൾ ഷൂബില്ലുകളെ സഹായിക്കുന്നു. നിശ്ശബ്ദരെങ്കിലും ആശയവിനിയത്തിന് ചുണ്ടുകളാൽ ഘടഘടാരവം ഉയർത്തുന്നു. ചെറുതും വലുതുമായ മത്സ്യങ്ങളാണ് ഇഷ്ടഭക്ഷണം. മീനിനുപുറമെ തവളകൾ, പാമ്പുകൾ, ചെറുമുതലകൾ, മറ്റുജലപക്ഷികളുടെ കുഞ്ഞുങ്ങൾ, തുടങ്ങിയവയെയും ഇവ അകത്താക്കും. വെള്ളക്കെട്ടുകൾ നിറഞ്ഞതും ധാരാളം തീറ്റ ലഭിക്കുന്നതുമായ പ്രദേശങ്ങളിൽ ഇവ മാറി മാറി ഇവ താമസിക്കാറുണ്ട്. ഉഷ്ണമേഖലയുൾപ്പെട്ട കിഴക്കൻ ആഫ്രിക്കയിൽ സുഡാൻ മുതൽ സാംബിയ വരെയുള്ള വലിയ ചതുപ്പുനിലങ്ങളിൽ ഇത് താമസിക്കുന്നു.
ഏതാണ്ട് 50 വർഷമാണ് ഷൂബില്ലിന്റെ ശരാശരി ആയുസ്സ്. ആയുസ്സ് കൂടുതലാണെങ്കിലും ഇവ വംശനാശത്തിന്റെ വക്കിലാണ്. കാട്ടുതീ, വനനശീകരണം, കാലിവളർത്തൽ, വരൾച്ച തുടങ്ങി പലകാരണങ്ങളാൽ കാടുകളും ചതുപ്പുകളും നീർപ്രദേശങ്ങളൊക്കെ കുറഞ്ഞുവരുന്നതും അനധികൃതവേട്ടയാടലുമൊക്കെ ഇവയ്ക്ക് ഭീഷണിയാകുന്നു. ഇന്ന് ലോകത്തിൽ 5000 മുതൽ 8000 ഷൂബില്ലുകൾ മാത്രമേ അവശേഷിക്കുന്നുളളൂ എന്നാണ് കണക്ക്. മനുഷ്യനോട് വിധേയത്വം കാണിക്കുന്ന പക്ഷിയാണിത്. മറ്റുപക്ഷികളെ അപേക്ഷിച്ച് ഷൂബില്ലുകളുടെ വളർച്ച വളരെ സാവധാനത്തിലാണ്. ഏതാണ്ട് ഒന്നരമാസത്തിലധികം സമയമെടുത്താണ് ഇവ പറക്കാൻ തുടങ്ങുന്നത്. പറന്നുതുടങ്ങിയാലും ഒരു മാസക്കാലം മാതാപിതാക്കൾ കുഞ്ഞുങ്ങൾക്ക് ഭക്ഷണമെത്തിച്ചു കൊടുക്കാറുണ്ട്. പ്രത്യുൽപ്പാദനകാലം കഴിയുമ്പോഴേയ്ക്കും ഒരു കുഞ്ഞ് മാത്രമേ സാധാരണ അവശേഷിക്കാറുള്ളൂ.
ജൈവവർഗ്ഗീകരണശാസ്ത്രം
പുരാതന ഈജിപ്തുകാരുടെയും അറബികളുടെയും ഇടയിൽ ഷൂബിൽ അറിയപ്പെട്ടിരുന്നു. എന്നാൽ 19-ാം നൂറ്റാണ്ടുവരെ വർഗ്ഗീകരണം നടന്നിരുന്നില്ല. കൊറ്റിയെപ്പോലെ കാണപ്പെടുന്നതുകൊണ്ട് ആദ്യം സികോണിഫോംസ് (Ciconiiformes) നിരയിൽ വർഗ്ഗീകരണം നടന്നുവെങ്കിലും പിന്നീട് ജനിതക അടിസ്ഥാനത്തിൽ ഇതിനെ പെലിക്കണിഫോംസ് (Pelecaniformes) നിരയിൽ ഉൾപ്പെടുത്തി. സിബ്ലി-അൽക്വിസ്റ്റ് വർഗ്ഗീകരണം (Sibley-Ahlquist taxonomy) പ്രകാരം സികോണിഫോംസ് നിരയിൽ ഉൾപ്പെടുത്താനാവാത്തവിധം വസ്തുതകളുണ്ടെന്ന് തെളിഞ്ഞു. ആന്തരിക താരതമ്യ പഠനത്തിന്റെ അടിസ്ഥാനത്തിൽ ഷൂബില്ലുകൾക്ക് പെലിക്കണുമായി സാമ്യമുണ്ടെന്ന് കണ്ടെത്തി. കോൺസ്റ്റാറ്റിൻ മിഖെയിലോവ് 1995-ൽ എഗ്ഗ് ഷെല്ലിന്റെ മാക്രോസ്കോപ്പിക്ക് അനലിസിസ് മുഖേന ഷൂബില്ലുകൾക്ക് കൂടുതൽ സാമ്യം പെലിക്കണിഫോംസ് നിരയോടാണെന്ന് തെളിഞ്ഞു. 2002-ൽ ഹാഗിയുടെ ജൈവരാസപ്രക്രിയയുടെ അടിസ്ഥാനത്തിൽ ഷൂബില്ലുകൾക്ക് കൊക്കുകളോട് സാമ്യമുണ്ടെന്ന് കണ്ടെത്തി. സമീപകാലത്ത് നടത്തിയ ഡി.എൻ.എ (DNA) പഠനത്തിലൂടെ ഷൂബില്ലുകളുടെ സ്ഥാനം പെലിക്കണിഫോംസ് നിരയിലാണെന്ന് തെളിഞ്ഞു.
ഇതുവരെ, ഷൂബില്ലിന്റെ ബന്ധുക്കളിൽപ്പെടുന്ന ഫോസിൽ സംബന്ധമായ രണ്ട് വിവരണങ്ങൾ ലഭിച്ചിട്ടുണ്ട്: ഈജിപ്തിലെ ആദ്യകാല ഒലിഗോസീനിൽ നിന്നുള്ള ഗോലിയാത്തിയയെയും അതേ രാജ്യത്തെ ആദ്യകാല മയോസീനിൽ നിന്നുള്ള പാലുഡാവിസിനെയും കുറിച്ചാണ് വിവരണം നൽകിയിട്ടുള്ളത്. ആഫ്രിക്കൻ ഫോസിൽ പക്ഷിയായ എറെമോപെസസും ഒരു ബന്ധുവായിരുന്നുവെന്ന് അഭിപ്രായമുണ്ട്, പക്ഷേ അതിനുള്ള തെളിവുകൾ സ്ഥിരീകരിച്ചിട്ടില്ല. എറിമോപെസസിനെക്കുറിച്ച് അറിയാവുന്നത്, അത് വളരെ വലുതും ഒരുപക്ഷേ പറക്കാത്തതുമായ പക്ഷിയായിരുന്നുവെന്നാണ്. സസ്യങ്ങളോ ഇരകളോ കൈകാര്യം ചെയ്യാൻ സഹായിക്കുന്ന അയവുള്ള പാദങ്ങളാണ് ഇവയ്ക്കുണ്ടായിരുന്നത്.
വിവരണം
110 മുതൽ 140 സെന്റിമീറ്റർ വരെ (43 മുതൽ 55 ഇഞ്ച് വരെ) ഉയരമുള്ള പക്ഷിയാണ് ഷൂബിൽ. ചില മാതൃകകൾ 152 സെന്റിമീറ്റർ (60 ഇഞ്ച്) വരെ എത്തുന്നു. വാൽ മുതൽ കൊക്ക് വരെയുള്ള നീളം 100 മുതൽ 140 സെന്റിമീറ്റർ വരെയും (39 മുതൽ 55 ഇഞ്ച് വരെ) ചിറകുകൾ 230 മുതൽ 260 സെന്റിമീറ്റർ വരെയും (7 അടി 7 മുതൽ 8 അടി 6 ഇഞ്ച് വരെ) 4 മുതൽ 7 കിലോഗ്രാം വരെ (8.8 മുതൽ 15.4 പൗണ്ട് വരെ) ഭാരവും ഇവയ്ക്കുണ്ട് .4.9 കിലോഗ്രാം (11 പൗണ്ട്) ഭാരം വരുന്ന സാധാരണ പിടയെക്കാൾ വലുതാണ് 5.6 കിലോഗ്രാം (12 പൗണ്ട്) ശരാശരി ഭാരം വരുന്ന പൂവൻ. ഈ ഇനത്തിന്റെ പ്രധാന സവിശേഷത അതിന്റെ ചാരനിറത്തിലുള്ള അടയാളങ്ങളുള്ള വൈക്കോൽ നിറമുള്ള കൂറ്റൻ ഗോളാകൃതിയിലുള്ള കൊക്ക് ആണ്. കൾമെൻ (culmen) (അല്ലെങ്കിൽ മുകളിലെ മാൻഡിബിളിന് മുകളിലുള്ള അളവ്) 18.8 മുതൽ 24 സെന്റിമീറ്റർ വരെയാണ് (7.4 മുതൽ 9.4 ഇഞ്ച് വരെ). പെലിക്കണുകൾക്കും വലിയ കൊറ്റികൾക്കും ശേഷം നിലവിലുള്ള പക്ഷികളിൽ ഏറ്റവും നീളമുള്ള കൊക്ക് ഉള്ള ഇവ കൊക്കിന്റെ വലിപ്പത്തിന്റെ അടിസ്ഥാനത്തിൽ മൂന്നാമത്തെ സ്ഥാനത്താണ്. മാത്രമല്ല കൊക്കിന്റെ ചുറ്റളവിൽ പ്രത്യേകിച്ചും കടുപ്പമുള്ളതും അസ്ഥികളുള്ളതുമായ കെരാറ്റിൻ ഭാഗവും കണക്കാക്കിയാൽ ഇവയ്ക്ക് പെലിക്കണുകളെ മറികടക്കാൻ കഴിയും. മാൻഡിബിളുകളിലെ മൂർച്ചയുള്ള അരികുകൾ ഷൂബില്ലിന് ഇരയെ മുറിക്കാൻ സഹായിക്കുന്നു. പെലിക്കണുകളിലേതുപോലെ, മുകളിലെ മാൻഡിബിൾ ശക്തമായി കീൽ ചെയ്ത് മൂർച്ചയുള്ള നഖത്തിൽ അവസാനിക്കുന്നു. ഇരുണ്ട നിറമുള്ള കാലുകൾക്ക് 21.7 മുതൽ 25.5 സെന്റിമീറ്റർ വരെ (8.5 മുതൽ 10.0 ഇഞ്ച് വരെ) നീളമുണ്ട്. ഷൂബില്ലിന്റെ പാദങ്ങൾ വളരെ വലുതാണ്. നടുവിരലിന് 16.8 മുതൽ 18.5 സെന്റിമീറ്റർ വരെ (6.6 മുതൽ 7.3 ഇഞ്ച് വരെ) നീളമുണ്ട്. ഇത് വേട്ടയാടലിനിടെ ജലസസ്യങ്ങളിൽ നിൽക്കാൻ സഹായിക്കുന്നു. നീളമുള്ള കാലുകളുള്ള മറ്റ് ജലപ്പക്ഷികളായ ഹെറോണുകളും ക്രൗഞ്ചം പോലുള്ള ജലപ്പക്ഷികളേക്കാൾ കഴുത്ത് താരതമ്യേന ചെറുതും കട്ടിയുള്ളതുമാണ്. 58.8 മുതൽ 78 സെന്റിമീറ്റർ വരെ (23.1 മുതൽ 30.7 ഇഞ്ച് വരെ) നീളമുള്ള വിശാലമായ ചിറകുകൾ കുതിച്ചുയരുന്നതിന് നന്നായി പൊരുത്തപ്പെടുന്നു. പ്രായപൂർത്തിയായ പക്ഷികളുടെ തൂവലുകൾ നീല-ചാരനിറമാണ്. ചിറകുകളിലെ പറക്കാനുപയോഗിക്കുന്ന തൂവലുകൾ ഇരുണ്ട സ്ലാറ്റി-ഗ്രേ നിറമാണ്. ഇരുണ്ട ഷാഫ്റ്റുകളുള്ള നീളമേറിയ തൂവലുകൾ മാറിടത്ത് കാണപ്പെടുന്നു. പ്രായപൂർത്തിയാകാത്തതിനും സമാനമായ തൂവലുകൾ കാണപ്പെടുന്നു. പക്ഷേ തവിട്ട് നിറമുള്ള ഇരുണ്ട ചാരനിറമാണ്. ആദ്യം ജനിക്കുമ്പോൾ തന്നെ ഷൂബില്ലുകൾക്ക് കൂടുതൽ മിതമായ വലിപ്പത്തിലുള്ള കൊക്ക് കാണപ്പെടുന്നു. തുടക്കത്തിൽ തിളങ്ങുന്ന-ചാരനിറമാണ്. കുഞ്ഞുങ്ങൾക്ക് 23 ദിവസം പ്രായമാകുമ്പോൾ കൊക്ക് കൂടുതൽ ശ്രദ്ധേയമായ രീതിയിൽ വലിപ്പം വയ്ക്കുന്നു. 43 ദിവസം കൊണ്ട് നന്നായി വികസിക്കുന്നു.
ഫ്ലൈറ്റ് പാറ്റേൺ
കുതിച്ചുയർന്ന് പറക്കുന്നതിനിടയിൽ അതിന്റെ ചിറകുകൾ പരന്നുകിടക്കുന്നു. പെലിക്കൻ, ലെപ്റ്റോപ്റ്റിലോസ് ജനുസ്സിലെ കൊറ്റികൾ എന്നിവ പോലെ, ഷൂബിൽ കഴുത്ത് പിൻവലിച്ച് പറക്കുന്നു. ചിറകടിച്ചു പറക്കുന്ന ഇതിന്റെ ചിറകടിനിരക്ക്, മിനിറ്റിന് 150 ആണ്. ഷൂബില്ലുകൾ സാധാരണയായി 100 മുതൽ 500 മീറ്റർ വരെ ഉയരത്തിൽ (330 മുതൽ 1,640 അടി വരെ) പറക്കാൻ ശ്രമിക്കുന്നു. ഷൂബില്ലിന്റെ ദൈർഘ്യമേറിയ പറക്കൽ അപൂർവമാണ്. മാത്രമല്ല അതിന്റെ രേഖപ്പെടുത്തിയിട്ടുള്ള ഏറ്റവും കുറഞ്ഞ ദൂരം 20 മീറ്റർ (66 അടി) ആണ്.
തിരിച്ചറിയൽ
അടുത്ത ശ്രേണിയിൽ, അതിന്റെ തനതായ സവിശേഷതകളാൽ ഇതിനെ എളുപ്പത്തിൽ തിരിച്ചറിയാൻ കഴിയും. പറക്കലിൽ, അതിന്റെ അസാധാരണമായ കൊക്ക് കാണാൻ കഴിയുന്നില്ലെങ്കിലും ഷൂബില്ലിന്റെ നിഴൽച്ചിത്രം ഒരു കൊറ്റി അല്ലെങ്കിൽ കോണ്ടറിനോട് സാമ്യമുള്ളതാണ്. എന്നാൽ അതിന്റെ തൂവലുകൾ അസാധാരണവും ഒരു പ്രത്യേക ഇടത്തരം നീല-ചാരനിറമാണ്. അതിന്റെ വാൽ അതിന്റെ ചിറകുകളുടെ അതേ നിറമാണ്. വ്യക്തമല്ലാത്ത കാഴ്ചയിലും, അതിന്റെ വലിപ്പവും ചിറകുകളും അതിന്റെ ആവാസവ്യവസ്ഥയിലെ മറ്റ് പക്ഷികളിൽ നിന്ന് വേർതിരിച്ചറിയാൻ കഴിയും.
വിതരണവും ആവാസ വ്യവസ്ഥയും
മധ്യ ഉഷ്ണമേഖലാ ആഫ്രിക്കയിലെ ശുദ്ധജല ചതുപ്പുനിലങ്ങളിൽ, സുഡാൻ, ദക്ഷിണ സുഡാൻ എന്നിവിടങ്ങളിൽ നിന്ന് കിഴക്കൻ കോംഗോ, റുവാണ്ട, ഉഗാണ്ട, പടിഞ്ഞാറൻ ടാൻസാനിയ, വടക്കൻ സാംബിയ എന്നിവിടങ്ങളിൽ നിന്നാണ് ഷൂബിൽ വ്യാപിച്ചിരിക്കുന്നത്. പശ്ചിമ നൈൽ ഉപമേഖലയിലും ദക്ഷിണ സുഡാനിലും (പ്രത്യേകിച്ചും Sudd) ഈ ഇനം വളരെയധികം കാണപ്പെടുന്നു. ഉഗാണ്ടയിലെയും പടിഞ്ഞാറൻ ടാൻസാനിയയിലെയും തണ്ണീർത്തടങ്ങളിലും ഇത് പ്രബലമായി കാണപ്പെടുന്നു. കെനിയ, മധ്യ ആഫ്രിക്കൻ റിപ്പബ്ലിക്, വടക്കൻ കാമറൂൺ, തെക്ക്-പടിഞ്ഞാറൻ എത്യോപ്യ, മലാവി എന്നിവിടങ്ങളിലെ ഷൂബില്ലുകളെക്കുറിച്ച് കൂടുതൽ ഒറ്റപ്പെട്ട രേഖകൾ റിപ്പോർട്ട് ചെയ്യപ്പെട്ടിട്ടുണ്ട്. ഒകാവാംഗോ ബേസിൻ, ബോട്സ്വാന, അപ്പർ കോംഗോ നദി എന്നിവിടങ്ങളിൽ ഇവ അലഞ്ഞുതിരിയുന്നതായി കാണാം. ഈ ഇനത്തിന്റെ വ്യാപനം പ്രധാനമായും പാപ്പിറസ്, ലംഗ് ഫിഷ് എന്നിവയുമായി ഒത്തുപോകുന്നതായി കാണുന്നു. ആവാസവ്യവസ്ഥയിലെ മാറ്റങ്ങൾ, ഭക്ഷണ ലഭ്യത, മനുഷ്യരുടെ ഉപദ്രവം എന്നിവ കാരണം പരിമിതമായ കാലാനുസൃതമായ ചലനങ്ങളുള്ള ഷൂബിൽ ദേശാടനരഹിതരാണ്.
ആദ്യകാല ഹോളോസീൻ] കാലഘട്ടത്തിലാണ് ഷൂബിൽ അക്കാലത്തെ സഹാറ മരുഭൂമിയെ ഉൾക്കൊള്ളുന്ന തണ്ണീർത്തടങ്ങളിൽ വടക്ക് ഭാഗത്ത് കാണപ്പെട്ടിരുന്നതായി കിഴക്കൻ അൾജീരിയയിലെ ഊഡ് ജെറാറ്റിൽ നിന്നുള്ള ശിലാചിത്രങ്ങൾ കാണിക്കുന്നു.
വിപുലമായ, ഇടതൂർന്ന ശുദ്ധജല ചതുപ്പുകളിലാണ് ഷൂബിൽ കാണപ്പെടുന്നത്. മിക്കവാറും സൈപ്രസ് പാപ്പിറസ് ഞാങ്ങണ ടൈഫ എന്നിവ കാണപ്പെടുന്ന എല്ലാ തണ്ണീർത്തടങ്ങളിലും ഇതിന്റെ സ്പീഷിസുകളെ ആകർഷിക്കുന്നു. ഇവയുടെ വിതരണം പ്രധാനമായും മധ്യ ആഫ്രിക്കയിലെ പാപ്പിറസിന്റെ വിതരണവുമായി പൊരുത്തപ്പെടുന്നതായി തോന്നുമെങ്കിലും, ഈ ഇനം ശുദ്ധമായ പാപ്പിറസ് ചതുപ്പുകൾ ഒഴിവാക്കുന്നതായി കാണപ്പെടുന്നു. മാത്രമല്ല പലപ്പോഴും സസ്യജാലങ്ങളുള്ള പ്രദേശങ്ങളിലേക്ക് ആകർഷിക്കപ്പെടുന്നു. അപൂർവ്വമായി, കൂടുതലും നെൽവയലുകളിലും വെള്ളപ്പൊക്കമുള്ള തോട്ടങ്ങളിലും ഈ ഇനം കാണപ്പെടുന്നു.
സ്വഭാവവും പരിസ്ഥിതിശാസ്ത്രവും
ഷൂബിൽ അതിന്റെ മന്ദഗതിയിലുള്ള ചലനങ്ങൾക്കും ദീർഘനേരം അനങ്ങാതിരിക്കാനുള്ള പ്രവണതയ്ക്കും പേരുകേട്ടതാണ്. ഇതിന്റെ ഫലമായി ഈ സ്പീഷീസിനെ "പ്രതിമ പോലെയാണ്" എന്ന് വിശേഷിപ്പിക്കുന്നു. മനുഷ്യരുടെ സാന്നിദ്ധ്യത്തിൽ അവ വളരെ സെൻസിറ്റീവ് ആണ്. മാത്രമല്ല ഇക്കാരണത്താൽ അവയുടെ കൂടുകൾ വരെ ഉപേക്ഷിക്കുകയും ചെയ്യാം. എന്നിരുന്നാലും, തീറ്റതേടുന്നതിനിടയിൽ, ഇടതൂർന്ന സസ്യങ്ങൾ അതിനും മനുഷ്യർക്കും ഇടയിൽ നിൽക്കുന്നുവെങ്കിൽ, ഈ നീർപ്പക്ഷിയെ മെരുക്കാൻ കഴിയും. മത്സ്യം ഇടയ്ക്കിടെ ശ്വസിക്കാനായി ജലോപരിതലത്തിലെത്തുന്നതിനാൽ ഓക്സിജൻ കുറവുള്ള ജലത്തിലേക്ക് ഷൂബിൽ ആകർഷിക്കപ്പെടുന്നു. അസാധാരണമായ ഈ പക്ഷിയെ സംബന്ധിച്ചിടത്തോളം, ഷൂബിൽ പലപ്പോഴും പൊങ്ങിക്കിടക്കുന്ന സസ്യജാലങ്ങളിൽ ഒരിടത്ത് നിൽക്കുകയും ചേക്കേറുകയും ചെയ്യുന്നു. ഇത് ഒരു ജയന്റ് ജക്കാനയെപ്പോലെ കാണപ്പെടുന്നു, എന്നിരുന്നാലും സമാന വലിപ്പത്തിലുള്ളതും ഇടയ്ക്കിടെ അനുഭാവമുള്ളതുമായ ഗോലിയാത്ത് ഹെറോൺ (ആർഡിയ ഗോലിയാത്ത്) ജലസസ്യങ്ങളിൽ നിൽക്കുന്നതായും അറിയപ്പെടുന്നു. ഷൂബില്ലുകൾ സാധാരണയായി ചെളി നിറഞ്ഞ വെള്ളത്തിലാണ് ഭക്ഷണം തേടുന്നത്. ഏകാന്തത ഉള്ളതിനാൽ താരതമ്യേന ജനസാന്ദ്രതയുള്ള സ്ഥലത്ത് 20 മീറ്റർ (66 അടി) അല്ലെങ്കിൽ അതിൽ കൂടുതൽ അകലത്തിൽ തീറ്റ തേടുന്നു. ഈ ഇനം ഇരയെ ക്ഷമയോടെ, പതുങ്ങിയിരുന്ന് പതുക്കെ പിടിക്കുന്നു. വേട്ടയാടുന്ന സമയത്ത്, ഷൂബിൽ വളരെ സാവധാനത്തിൽ സഞ്ചരിക്കുകയും പതിവായി ചലനരഹിതമാവുകയും ചെയ്യുന്നു. മറ്റ് ചില വലിയ നീർപ്പക്ഷികളിൽ നിന്ന് വ്യത്യസ്തമായി, ഈ ഇനം പൂർണ്ണമായും കാഴ്ച ഉപയോഗിച്ചാണ് വേട്ടയാടുന്നത്. സ്പർശിക്കുന്ന വേട്ടയിൽ ഏർപ്പെടുന്നതായി അറിയില്ല. ഇരയെ കണ്ടെത്തുമ്പോൾ, അത് പെട്ടെന്നുള്ള ഒരാക്രമണം തുടങ്ങുന്നു. ആക്രമണത്തിന് ശേഷം കൈകാര്യം ചെയ്യുന്ന സമയം 10 മിനിറ്റ് കവിയാം. ഏകദേശം 60% ആക്രമണങ്ങളിലും ഇരയെ ലഭിക്കുന്നു. ഹിപ്പോപ്പൊട്ടാമസിന്റെ പ്രവർത്തനം അശ്രദ്ധമായി ഷൂബില്ലിന് ഗുണം ചെയ്യുന്നു. നീർക്കുതിര ഇടയ്ക്കിടെ വെള്ളത്തിൽ മുങ്ങുമ്പോൾ യാദൃച്ഛികമായി മത്സ്യം ജലോപരിതലത്തിലേക്ക് എത്താൻ കാരണമാകുന്നു. ഷൂബില്ലുകൾ വലിയ തോതിൽ മത്സ്യഭുക്കാണ്. പക്ഷേ അവ തണ്ണീർത്തട കശേരുക്കളുടെ ഗണ്യമായ ശ്രേണിയിൽ പെടുന്നു. മാർബിൾഡ് ലംഗ് ഫിഷ് (Protopterus aethiopicus), സെനഗൽ ബിച്ചിർ (Polypterus senegalus), വിവിധ തിലാപ്പിയ സ്പീഷിസുകൾ, ക്യാറ്റ്ഫിഷ്, ക്ലാരിയാസ് ജനുസ്സിൽപ്പെടുന്നവ എന്നിവ ഇഷ്ടപ്പെടുന്ന ഇരകളിൽ ഉൾപ്പെടുന്നു. തവളകൾ, ജലപാമ്പുകൾ, നൈൽ മോണിറ്ററുകൾ (Varanus niloticus), കുഞ്ഞ് മുതലകൾ എന്നിവ ഈ ഇനം തിന്നുന്ന മറ്റ് ഇരകളാണ്. കൂടുതൽ അപൂർവ്വമായി, ആമകൾ, ഒച്ചുകൾ, എലി, ചെറിയ വാട്ടർഫൗൾ എന്നിവ കഴിച്ചതായും രേഖപ്പെടുത്തുന്നു. മൂർച്ചയുള്ള അഗ്രമുള്ള കൊക്ക്, കൂറ്റൻ കൊക്ക്, വിശാലമായ വായ എന്നിവ കണക്കിലെടുത്ത്, ഷൂബില്ലിന് വലിയ ഇരയെ വേട്ടയാടാൻ കഴിയുന്നു. ഈ ഇനം കഴിക്കുന്ന മത്സ്യം സാധാരണയായി 15 മുതൽ 50 സെന്റിമീറ്റർ വരെ (5.9 മുതൽ 19.7 ഇഞ്ച് വരെ) നീളവും 500 ഗ്രാം (1.1 പൗണ്ട്) ഭാരവുമാണ്. എന്നിരുന്നാലും 1 മീറ്റർ (3.3 അടി) വരെയുള്ള ലംഗ്ഫിഷ് ആക്രമിക്കപ്പെടുന്നു. ഇരകളായ പാമ്പുകൾക്ക് സാധാരണയായി 50 മുതൽ 60 സെന്റിമീറ്റർ വരെ (20 മുതൽ 24 ഇഞ്ച് വരെ) നീളമുണ്ട്. സാംബിയയിലെ ബാങ്‌വേലു ചതുപ്പുനിലങ്ങളിൽ, മാതാപിതാക്കൾ കുഞ്ഞുങ്ങൾക്ക് നൽകുന്ന പ്രധാന ഇരകൾ ക്യാറ്റ്ഫിഷ് ക്ലാരിയാസ് ഗാരിപിനസ് (syn. C. mossambicus), ജല പാമ്പുകൾ എന്നിവയായിരുന്നു. ഉഗാണ്ടയിൽ ലംഗ്ഫിഷും ക്യാറ്റ്ഫിഷും പ്രധാനമായും കുഞ്ഞുങ്ങൾക്ക് നൽകി. വലിയ കൊക്ക് ഉപയോഗിച്ച് ചിലപ്പോൾ കുളത്തിന്റെ അടിഭാഗത്തെ ചെളിയിൽ കുഴിച്ച് അവയുടെ മാളങ്ങളിൽ നിന്ന് ഉഷ്ണകാലം മുഴുവൻ നീണ്ടുനില്ക്കുന്ന ഉറക്കത്തിലേർപ്പെടുന്ന ലംഗ്ഫിഷിനെ പിടിച്ചെടുക്കുന്നു.
പ്രജനനം
ഷൂബില്ലുകളുടെ ഏകാന്ത സ്വഭാവം അവയുടെ പ്രജനനരീതിയിലേക്ക് വ്യാപിക്കുന്നു. സാധാരണയായി കോളനികളിൽ കൂടുണ്ടാക്കുന്ന ഹെറോണുകൾ, നീർക്കാക്കകൾ, പെലിക്കൻ, കൊറ്റികൾ എന്നിവയിൽ നിന്ന് വ്യത്യസ്തമായി ഒരു ചതുരശ്ര കിലോമീറ്ററിന് മൂന്ന് കൂടുകൾ ആണ് ഉണ്ടാക്കുന്നത്. ബ്രീഡിംഗ് ജോഡി ഷൂബില്ലുകൾ 2 to 4 km2 (0.77 മുതൽ 1.54 ചതുരശ്ര മൈൽ വരെ) പ്രദേശത്തെ ശക്തമായി പ്രതിരോധിക്കുന്നു. പരമാവധി വടക്ക്, തെക്ക് ഭാഗങ്ങളിൽ, മഴ അവസാനിച്ച ഉടൻ തന്നെ കൂടുണ്ടാക്കൽ ആരംഭിക്കുന്നു. കൂടുതൽ മധ്യപ്രദേശങ്ങളുടെ പരിധിയിൽ അടുത്ത ആർദ്ര സീസണിന്റെ തുടക്കത്തിൽ കുഞ്ഞുങ്ങളെ വിരിയിക്കാൻ നനഞ്ഞ സീസണിന്റെ അവസാനത്തിൽ ഇത് കൂടുണ്ടാക്കുന്നു. ഏകദേശം 3 മീറ്റർ (9.8 അടി) വിസ്തീർണ്ണം വൃത്തിയാക്കിയ ശേഷം മാതാപിതാക്കൾ രണ്ട് പേരും വെള്ളത്തിൽ പൊങ്ങിക്കിടക്കുന്ന പ്ലാറ്റ്ഫോമിൽ കൂടു പണിയുന്നതിൽ ഏർപ്പെടുന്നു. വലിയതും പരന്നതുമായ നെസ്റ്റിംഗ് പ്ലാറ്റ്ഫോം പലപ്പോഴും ഭാഗികമായി വെള്ളത്തിൽ മുങ്ങുകയും 3 മീറ്റർ (9.8 അടി) ആഴത്തിൽ ആകുകയും ചെയ്യും. കൂടു 1 മുതൽ 1.7 മീറ്റർ വരെ (3.3 മുതൽ 5.6 അടി വരെ) വീതിയുള്ളതാണ്. നെസ്റ്റും പ്ലാറ്റ്ഫോമും ജലസസ്യങ്ങളാൽ നിർമ്മിച്ചതാണ്. സാംബിയയിൽ അങ്ങനെയല്ലെങ്കിലും സുഡാനിൽ ഒരു മുതിർന്ന പൂവന്റെ ഭാരം താങ്ങാൻ കൂടുകൾക്ക് കഴിയുന്നു. ഒന്ന് മുതൽ മൂന്ന് വരെ വെളുത്ത മുട്ടകൾ ഇടുന്നു. ഈ മുട്ടകൾ 80 മുതൽ 90 മില്ലീമീറ്റർ വരെയും (3.1 മുതൽ 3.5 ഇഞ്ച് വരെ) 56 മുതൽ 61 മില്ലീമീറ്റർ വരെയും (2.2 മുതൽ 2.4 ഇഞ്ച് വരെ) വലിപ്പവും 164 ഗ്രാം (5.8 z ൺസ്) വരെ ഭാരം കാണുകയും ചെയ്യുന്നു. ഇൻകുബേഷൻ ഏകദേശം 30 ദിവസം നീണ്ടുനിൽക്കും. പിട കുറച്ചുകൂടി ശ്രദ്ധാലുക്കളാണെങ്കിലും മാതാപിതാക്കൾ‌ രണ്ടു പേരും കുഞ്ഞുങ്ങളെ സജീവമായി വളർത്തുന്നു. ഭക്ഷണസാധനങ്ങൾ ഗല്ലറ്റിൽ നിന്ന് നേരെ കുഞ്ഞുങ്ങളുടെ കൊക്കിലേക്ക് കൊടുക്കുന്നു. ഷൂബില്ലുകൾ ഒന്നിൽ കൂടുതൽ കുഞ്ഞുങ്ങളെ അപൂർവ്വമായി വളർത്തുന്നു. പക്ഷേ കൂടുതൽ വിരിയിക്കുന്നു. മൂത്ത കുഞ്ഞു മരിക്കുകയോ ദുർബലമാവുകയോ ചെയ്താൽ ഇളയ കുഞ്ഞുങ്ങൾ ഒടുവിൽ മരിക്കുകയും "back-ups" ആയി കണക്കാക്കുകയും ചെയ്യുന്നു. 105 ദിവസത്തിനുള്ളിൽ കുഞ്ഞുങ്ങൾക്ക് പറക്കാൻ കഴിയുന്നു. 112 ദിവസം കഴിയുമ്പോൾ ഇളം പക്ഷികൾ നന്നായി പറക്കുന്നു. എന്നിരുന്നാലും, അപ്പോഴും ഇതിന് ശേഷവും ഒരു മാസമോ അതിൽ കൂടുതലോ കുഞ്ഞുങ്ങൾക്ക് ഭക്ഷണം നൽകുന്നു. പൂർണ്ണമായും ലൈംഗിക പക്വത പ്രാപിക്കുന്നതിന് മൂന്ന് വർഷം വരെ ഷൂബില്ലുകൾ എടുക്കുന്നു.
ശബ്ദം
ഷൂബിൽ സാധാരണയായി നിശ്ശബ്ദമാണ്. പക്ഷേ അവ നെസ്റ്റിൽ ബിൽ-ക്ലാറ്ററിംഗ് ഡിസ്പ്ലേകൾ നടത്തുന്നു. ഈ ഡിസ്പ്ലേകളിൽ ഏർപ്പെടുമ്പോൾ, മുതിർന്ന പക്ഷികൾ പശുവിനെപ്പോലെയുള്ള ഒരു മൂ ശബ്ദവും ഉയർന്ന പിച്ചുള്ള കഠോരശബ്ദവും ഉച്ചരിക്കുന്നതായി ശ്രദ്ധയിൽ പെട്ടിട്ടുണ്ട്. പറക്ക മുറ്റാത്ത പക്ഷികളും മുതിർന്നവരും ആശയവിനിമയത്തിനുള്ള മാർഗ്ഗമായി നെസ്റ്റിംഗ് സീസണിൽ ബിൽ-ക്ലാറ്ററിംഗിൽ ഏർപ്പെടുന്നു. കുഞ്ഞുങ്ങൾ ഭക്ഷണത്തിനായി യാചിക്കുമ്പോൾ, അവ ബീഭത്സമായി മനുഷ്യരുടെ ഏമ്പക്കം പോലെയുള്ള ശബ്ദത്തോടെ വിളിക്കുന്നു. ഒരു കേസിൽ, പ്രത്യക്ഷത്തിൽ അടുത്തുള്ള മാറാബൂ സ്റ്റോർക്കിന്റെ (Leptoptilos crumeniferus) ആക്രമണത്തിന്റെ അടയാളമായി പറക്കുന്ന മുതിർന്ന പക്ഷി തൊണ്ടയടച്ച തവളക്കരച്ചിൽ ഉച്ചരിക്കുന്നതായി കേട്ടു.
മനുഷ്യരുമായുള്ള ബന്ധം
പക്ഷി നിരീക്ഷകർ ആഫ്രിക്കയിലെ ഏറ്റവും ആകർഷകത്വമുള്ള അഞ്ച് പക്ഷികളിൽ ഒന്നായി ഈ ഇനം കണക്കാക്കപ്പെടുന്നു.
പുറം കണ്ണി
വർഗ്ഗം:സബ്-സഹാറൻ ആഫ്രിക്കൻ പക്ഷികൾ
മീകാത്ത്
കരമാർഗ്ഗം യാത്ര ചെയ്യുന്നവർക്ക് അതതു മീകാത്തുകളിൽ‌ ശുദ്ധി ചെയ്ത് ഇഹ്‌റാം ചെയ്യാൻ‌ സൗകര്യപ്രദമായ പള്ളികളുണ്ട്. പ്രധാനപ്പെട്ട 5 മീകാത്തുകളുടെയും സ്ഥാന നിർണയം ചെയ്തത് മുഹമ്മദ് നബിയാണ്. thumb|350px|right|[[മസ്ജിദ് തൻ‌ഈം, മക്കക്കാരുടെ മീകാത്ത്]]
മുളക് ബജ്ജി
കേരളത്തിൽ പ്രചാരത്തിലുള്ള ഒരു ഉത്തരേന്ത്യൻ വിഭവമാണ് മുളക് ബാജി. എരിവ് കുറഞ്ഞ ബാജി മുളകാണ് ഇത് ഉണ്ടാക്കാനായി ഉപയോഗിക്കുന്നത്. ഈ മുളകിന് സാധാരണ മുളകിനേക്കാൾ വലിപ്പം കൂടുതലായിരിക്കും. തട്ടുകടകളിലാണ് ഈ വിഭവം കൂടുതലായി കണ്ടുവരുന്നത്.
ഉണ്ടാക്കുന്ന വിധം
ബാജി മുളക് അറ്റം വിടാതെ നെടുകെ കീറുക. പൊടിയുപ്പ് പുരട്ടുകയോ ഉപ്പിട്ട വെള്ളത്തിൽ അല്പനേരം മുക്കി വയ്ക്കുകയോ ചെയ്യുക. കടലമാവും മുളക്പൊടിയും സോഡാപൊടിയും ഉപ്പും ചേർത്ത് കലക്കിയ മിശ്രിതത്തിൽ ഈ മുളകുകൾ മുക്കുക. തിളച്ച് പാകമായ എണ്ണയിൽ വറുത്ത് കോരുക. സവാളയും മുളകും അരിഞ്ഞ സലാഡ് ചേർത്ത് വിളമ്പുക.
ചിത്രശാല
വർഗ്ഗം:എണ്ണപ്പലഹാരങ്ങൾ
ഹെർമൻ കല്ലൻബാഷ്
ദക്ഷിണാഫ്രിക്കൻ ജീവിതകാലത്ത് ഗാന്ധിജിയുടെ അടുത്ത സുഹൃത്തായിരുന്നു കല്ലൻബാഷ് (1871–1945). ജർമ്മനിയിൽ ജനിച്ച ജൂത വംശജനായ ആർക്കിടെക്റ്റായിരുന്നു.
ജീവിതരേഖ
അതി സമ്പന്നനായിരുന്ന കല്ലൻബാഷ് ജൊഹന്നാസ് ബർഗിൽ ഗാന്ധിജിക്ക് സംഭാവന ചെയ്ത ആയിരം ഏക്കർ സ്ഥലത്താണ് ടോൾസ്റ്റോയിഫാം സ്ഥാപിച്ചത്. ഗാന്ധിജിയുടെ ആശയങ്ങളിലും ജീവിതരീതിയിലും ആകൃഷ്ടനായിത്തീർന്ന അദ്ദേഹം പിന്നീട് ലളിതജീവതവും സസ്യഭക്ഷണവും ശീലമാക്കി. സത്യാഗ്രഹത്തെ ഒരു സമരരൂപമാക്കി ഗാന്ധിജി വികസിപ്പിച്ച 1914 ൽ കല്ലെൻബാഷ് അദ്ദേഹത്തിന്റെ സന്തത സഹചാരിയായിരുന്നു. എന്നാൽ ഇരുവരും തമ്മിലുള്ള ബന്ധത്തെക്കുറിച്ച് ചില തെറ്റുധാരണകളും പടർന്നിരുന്നു.
കല്ലൻബാഷ് രേഖകൾ
രാഷ്ട്രപിതാവ് മഹാത്മാഗാന്ധിയും സുഹൃത്ത് ഹെർമൻ കല്ലൻബാഷും തമ്മിലുള്ള ബന്ധത്തെക്കുറിച്ച് വിലപ്പെട്ട സൂചനകൾ നൽകുന്ന രേഖകൾ ഇന്ത്യ ലേലക്കമ്പനിയായ സോത്ബിയിൽ നിന്ന് വാങ്ങുന്നതിനുള്ള കരാറിൽ സാംസ്‌കാരിക മന്ത്രാലയം ഒപ്പുവെച്ചു. 2012 ജൂലായ് 10-ന് ഇവ ലേലം ചെയ്യുമെന്ന് സോത്ബി പ്രഖ്യാപിച്ചതിന് പിന്നാലെയാണ് ഇന്ത്യാ ഗവൺമെന്റ് ഇതുവാങ്ങാൻ തീരുമാനിച്ചത്. ഔദ്യോഗികമായി പ്രഖ്യാപിച്ചില്ലെങ്കിലും നാലുകോടി രൂപ മുതൽ ആറ് കോടി രൂപ വരെ പ്രതിഫലം നൽകിയാണ് സർക്കാർ രേഖകൾ സ്വന്തമാക്കുന്നതെന്നാണ് സൂചന. ഇരുവരും തമ്മിലുള്ള ബന്ധത്തെക്കുറിച്ച് ആഴത്തിലുള്ള അറിവും വ്യക്തതയും വരുത്താൻ രേഖകൾ സഹായിക്കുമെന്നാണ് കരുതുന്നത്. ഗാന്ധിജിയുടെ ദക്ഷിണാഫ്രിക്കൻ ജീവിതത്തെക്കുറിച്ചും രേഖകൾ കൂടുതൽ വിവരങ്ങൾ നൽകും. ലണ്ടനിൽ നിന്നെത്തിക്കുന്ന രേഖകൾ ഡൽഹിയിലെ നാഷണൽ ആർക്കൈവ്‌സിൽ സൂക്ഷിക്കും.
ലേലം
മഹാത്മാഗാന്ധിയുടെ ദക്ഷിണാഫ്രിക്കയിലെ ജീവിതത്തിലേക്ക് വെളിച്ചംവീശുന്ന എഴുത്തുകളും ചിത്രങ്ങളുമടങ്ങുന്ന ശേഖരം 2012 ജൂലൈയിൽ ലേലംചെയ്യാൻ സോത്ബീസ് ലേല കമ്പനി പദ്ധതിയിട്ടിരുന്നു. എന്നാൽ അവ ലേലത്തിൽനിന്ന് പിൻവലിച്ചതായി പിന്നീട് സോത്ബീസ് വ്യക്തമാക്കി. ഈ ശേഖരം വാങ്ങുന്നതു സംബന്ധിച്ച് സോത്ബീസുമായി ഇന്ത്യൻ സർക്കാർ കരാറിൽ ഒപ്പുവെച്ചു. കല്ലൻബാഷിന്റെ കൈവശമുണ്ടായിരുന്ന രേഖകൾ അദ്ദേഹത്തിന്റെ അനന്തരവന്റെ മകൻ ഇസാ സരിദാണ് ലേലത്തിനുവെച്ചത്. ഈ ശേഖരത്തിന് 50 ലക്ഷം ഡോളർ വേണമെന്നാണ് സരിദ് കുടുംബം ആവശ്യപ്പെട്ടിരുന്നത്. എന്നാൽ ഇത്രയും വലിയ തുക നൽകാനാവില്ലെന്ന് സർക്കാറിനുവേണ്ടി ഇടപെട്ടവർ വ്യക്തമാക്കി. അങ്ങനെയാണ് 12.8 ലക്ഷം ഡോളറിന് (8,25,250 പൗണ്ട്) ഇടപാട് നടന്നത്. നാഷണൽ ആർക്കൈവസ് ഡയരക്ടർജനറൽ പ്രൊഫ. മുഷിറുൽ ഹസ്സന്റെ നേതൃത്വത്തിലുള്ള വിദഗ്ദ്ധ സംഘമാണ് രേഖകളുടെ ആധികാരികത ഉറപ്പുവരുത്തിയത്. ഈ രേഖകൾ ഇന്ത്യയുടെ നാഷണൽ ആർക്കൈവ്‌സിൽ ഇവ സൂക്ഷിക്കും.
പുസ്തക നിരോധനം
പുലിറ്റ്സർ ജേതാവായ ജോസഫ് ലെലിവെൽഡ് രചിച്ച ഗ്രേറ്റ് സോൾ: മഹാത്മാഗാന്ധി ആൻഡ് ഹിസ് സ്ട്രഗിൾ വിത്ത് ഇന്ത്യ' എന്ന ഗ്രന്ഥം ഗാന്ധിജിയെ സ്വവർഗാനുരാഗിയായി ചിത്രീകരിക്കുന്നുവെന്നാണ് ആരോപണമുയർന്നതിനെത്തുടർന്ന് ഗുജറാത്ത് സർക്കാർ നിരോധിച്ചു.
Further reading
വർഗ്ഗം:ഗാന്ധിയന്മാർ വർഗ്ഗം:1871-ൽ ജനിച്ചവർ വർഗ്ഗം:1945-ൽ മരിച്ചവർ വർഗ്ഗം:ഗാന്ധിയർ
ഡെപ്പിയ സ്പ്ലെൻഡൻസ്
റൂബിയേസീ സസ്യകുടുംബത്തിലുള്ള 12-15 feet വരെ ഉയരം വയ്ക്കുന്ന ആവാസവ്യവസ്ഥയിൽ വംശനാശം സംഭവിച്ച ഒരു ചെറുവൃക്ഷമാണ് ഗോൾഡൻ ഫുഷ്കിയ അഥവാ ഡെപ്പിയ സ്പ്ലെൻഡൻസ്. Deppea splendens, അല്ലെങ്കിൽ (Csapodya splendens). 1980 കളിൽ ഈ ചെടിയുടെ സ്വാഭാവിക ആവാസമേഖല കൃഷിക്കായി മാറ്റിത്തീർത്തതാണ് ഇതിന്റെ വംശനാശഭീഷണിക്ക് കാരണമായത്. ഇത് മെക്സിക്കോയിലെ ചിയപ്പാസ് തദ്ദേശവാസിയാണ്. അലങ്കാരച്ചെടിയായിനട്ടുവളർത്തുന്ന ഈ സസ്യം സസ്യഗവേഷകർ മെക്സിക്കോയിൽ നിന്നും ശേഖരിച്ചവിത്തുകളിൽ നിന്നു മുളച്ച തൈകളിൽനിന്നും ബാക്കിയായവ മാത്രമാണ് ഇന്ന് നിലവിൽ ഉള്ളത്. അവിടെ നിന്നും ആ ചെടി കണ്ടുപിടിച്ച ഡോ. ഡെന്നിസ് ബീഡ്‌ലവ് 1981 -ൽ ഇതിന്റെ വിത്തുകൾ സാൻ ഫ്രാൻസികൊ സസ്യോദ്യാനത്തിൽ എത്തിച്ച് മുളപ്പിക്കുകയായിരുന്നു.
ജെമിനിഡ് ഉൽക്കമഴ
3200 ഫേത്തോൺ എന്ന പലാഡിയൻ ഛിന്നഗ്രഹം മൂലം അന്തരീക്ഷത്തിലുണ്ടാകുന്ന ഉൽക്കമഴയാണ് ജെമിനിഡ്. എല്ലാ കൊല്ലവും ഡിസംബർ മധ്യത്തോടെയാണ് ഇത് തീക്ഷ്ണതയിലെത്തുക. ജനുവരിയിൽ നടക്കുന്ന ക്വാഡ്രന്റിഡ് ഉൽക്കമഴ പോലെ ഇതും ഒരു ധൂമകേതു മൂലമുണ്ടാകുന്ന ഉൽക്കമഴയല്ലെന്ന പ്രത്യേകതയുണ്ട്. മിഥുനം നക്ഷത്രരാശിയിൽ നിന്നും ഉത്സർജിക്കുന്ന പ്രതീതി ആകാശത്തുണ്ടാക്കുന്നതിനാലാണ് ഈ പേരു ലഭിച്ചിരിക്കുന്നത്.
മഴു
thumb|308px|മഴു
മരം വെട്ടാനും വിറകു കീറാനും ഉപയോഗിക്കുന്ന പണിയായുധമാണ്‌ മഴു(ഹിന്ദി: कुलहाड़ि റൂസി: топор). മലബാറിൽ ചില സ്ഥലങ്ങളിൽ 'ഴ' എന്നത് ലോപിച്ച് മൌ എന്നാണ്‌ ഉച്ചരിക്കുന്നത്. ചെങ്കല്ല് വെട്ടിയെടുക്കുന്ന ആയുധത്തെയും മഴു എന്നുതന്നെയാണ് പറയുന്നത് എന്നാൽ ഇതിന്റെ തല, മരം വെട്ടാനുള്ള മഴുവിൽനിന്നും വ്യത്യസ്തമാണ്. ചിലയിടങ്ങളിൽ കോടാലി എന്നും പറയുന്നു.
അങ്കമഴു
പഴയകാലത്ത് യുദ്ധത്തിനുപയോഗിച്ചിരുന്ന ഒരു ആയുധമാണ് അങ്കമഴു. വെങ്കലയുഗം മുതൽ ഇത് പ്രചാരത്തിലിരുന്നു. കേരളോത്പത്തിയെക്കുറിച്ചുള്ള ഐതിഹ്യത്തിലെ പരശുരാമന്റെ മഴു പ്രസിദ്ധമാണ്. അതിപുരാതനകാലത്തു തന്നെ കേരളീയർക്ക് അങ്കമഴു സുപരിചിതമായിരുന്നു എന്നതിന്റെ തെളിവാണിത്. 11-ാം ശ.-ത്തിൽ ഇംഗ്ലണ്ടിൽ സർവസാധാരണമായ ഒരായുധമായി അങ്കമഴു ഉപയോഗിച്ചിരുന്നു. തുടലുപയോഗിച്ച് കൈയിൽ ബന്ധിച്ചാണ് ഇതുകൊണ്ടുനടന്നിരുന്നത്. 16-ാം ശ.-ത്തിൽ ഇംഗ്ളണ്ടിലെ രാജാവിന്റെ അംഗരക്ഷകർക്കും മറ്റു പ്രമുഖ സൈനിക വിഭാഗങ്ങളിൽ പെട്ടവർക്കും അങ്കമഴു അപരിത്യാജ്യമായ ഒരായുധമായിരുന്നു. ഇംഗ്ളണ്ടിലെ രാജാവിന്റെയോ മറ്റു പ്രമുഖവ്യക്തികളുടെയോ മരണശേഷമുള്ള ചടങ്ങുകളിൽ സംബന്ധിക്കുന്ന സൈനികർ അങ്കമഴു ഇടതുകൈയിൽ തിരിച്ചുപിടിക്കുക പതിവായിരുന്നു. അങ്കമഴുവിന്റെ അഗ്രം കൂർത്തതും വായ്ത്തല മൂർച്ചയുള്ളതുമാണ്.
ജയിക്കാനായ് ജനിച്ചവൻ(ചലച്ചിത്രം)
1978ൽ എം.പി രാജീവൻ കഥയെഴുതി ശ്രീകുമാരൻ തമ്പി തിരക്കഥ, സംഭാഷണം രചിച്ച് നിർമ്മിച്ച ജയിക്കാനായ് ജനിച്ചവൻ എന്ന സിനിമ ജെ. ശശികുമാർ സംവിധാനം ചെയ്തു. പ്രേം നസീർ, എം.ജി. സോമൻ, ജയൻ,ഷീല, ജഗതി ശ്രീകുമാർ തുടങ്ങിയവർ നടിച്ച ഈ ചിത്രത്തിന്റെ സംഗീതം എം.കെ. അർജ്ജുനൻ നിർവ്വഹിച്ചു.
ഗാനങ്ങൾ
ഈ ചിത്രത്തിലെ ശ്രീകുമാരൻ തമ്പിയുടെ ഗാനങ്ങൾക്ക് എം.കെ. അർജ്ജുനൻ ഈണം പകർന്നിരിക്കുന്നു
ചിത്രം കാണൂക
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ
കടലുണ്ടി വാവുത്സവം
കടലുണ്ടിയിൽ നടക്കുന്ന ഒരു ഉത്സവമാണ് വാവുത്സവം. തുലാമാസത്തിലെ കറുത്തവാവ് ദിവസമാണ് വാവുത്സവം നടക്കുന്നത്. പേടിയാട്ടമ്മ എന്ന ഒരു ദേവതയെ ആരാധിക്കുന്ന ഉത്സവമാണിത്. ഊരുതെണ്ടൽ, പടകാളി തല്ല് എന്നീ രണ്ട് ആചാരങ്ങൾ ഈ ഉത്സവത്തോടു അനുബന്ധിച്ചു നടക്കുന്നു.
ഐതിഹ്യം
"പേടിയാട്ടമ്മ തുറക്കും കളിയാട്ടമ്മ അടക്കും" എന്ന പഴഞ്ചൊല്ലിൽ ഈ ഉത്സവത്തിലെ ദേവതയായ പേടിയാട്ടമ്മയെപ്പറ്റി പരാമർശിക്കുന്നു.
പേടിയാട്ടമ്മയുടെ സഹോദരിയായ അമ്മാഞ്ചേരി അമ്മയോടൊപ്പം ശ്രീ വളയാനട്ടമ്മയുടെ പൂരത്തിന് പുറപ്പെടാൻ ഒരുങ്ങി ജാതവനെ (പേടിയാട്ടമ്മയുടെ മകൻ )അവിടെ മദ്യ കർമങ്ങൾ ആയതുകൊണ്ട് പേടിയാട്ടമ്മ ജാതവനെ വിലക്കി. ഇതുവകവെക്കാതെ പൂരത്തിൽ പങ്കെടുക്കാൻ എത്തിയ ജാതവന് വളയനാട്ടമ്മ പാൽവർണ്ണകുതിര സമ്മാനമായി നൽകി. ഇതോടൊപ്പം വളയനാട്ടമ്മ ജാതവന് മദ്യമവസ്തുക്കളടങ്ങിയ സൽക്കാരത്തിന് ക്ഷണിക്കുകയും അമ്മ ഭഗവതിയുടെ വിലക്കോർത്ത ജാതവൻ ക്ഷണം തിരസ്ക്കരിച്ചു. ഇതിൽ ക്ഷുഭിതയായ ശ്രീ വളയനാട്ടമ്മ മദ്യമവസ്തുക്കൾ ജാതവന് നേരെ തട്ടിത്തെറിപ്പിച്ചു. അശുദ്ധിയായി തിരിച്ചു വന്ന മകനെ അമ്മ അകറ്റി നിർത്തി. തന്നെ കാണരുതെന്നും വിലക്കി കാക്കകേറാക്കുന്നിൽ കുടിയിരുത്തി. ഈ സ്ഥലം ഇന്ന് ജാതവൻ കോട്ട എന്നറിയപ്പെടുന്നു. പിന്നീട് അലിവു തോന്നിയ ദേവി തുലാമാസത്തിലെ കറുത്തവാവ് ദിനത്തിൽ വാക്കടവിൽ നീരാട്ടിന്‌ പോവുമ്പോൾ കാണാനും കൂടെപോരാനും അനുമതി നൽകുന്നു. ഇതാണ് ഈ ഉത്സവുമായി ബന്ധപ്പെട്ട ഐതിഹ്യം.
പടകളിത്തല്ല്
കടലുണ്ടി വാവുൽസവവുമായി ബന്ധപ്പെട്ട് നടത്തുന്ന ഒരു അനുഷ്ഠാന കലാരൂപമാണ് പടകളിത്തല്ല്. കാവുത്സവത്തിന്റെ ഭാഗമായുള്ള എഴുന്നള്ളത്തിനിടെ ദേവിയെ കുന്നത്ത് തറവാട്ടിലേക്ക് ആനയിക്കുമ്പോൾ ആചാരപ്രകാരം കാരണവൻമാരും യുവാക്കളും പടകളിക്കണ്ടത്തിൽ ഇറങ്ങുന്നതോടെയാണ് ഇത് തുടങ്ങുന്നത്. ദേവി കുന്നത്തെ മണിത്തറയിലിരുന്ന് പടകളിത്തല്ല് ആസ്വദിക്കും എന്നാണ് വിശ്വാസം.
അവലംബം
വർഗ്ഗം:ഉത്സവങ്ങൾ - അപൂർണ്ണലേഖനങ്ങൾ
പിരിൻ
തെക്കുപടിഞ്ഞാറൻ ബൾഗേറിയയിലെ ഒരു പർവ്വത നിരയാണ് പിരിൻ മലനിരകൾ. ഈ മലനിരകളിലെ ഏറ്റവും ഉയരമുള്ള ഭാഗം സമുദ്രനിരപ്പിൽ നിന്ന് 2,914 മീറ്റർ ഉയരമുള്ള വഹ്രെൻ കൊടുമുടിയാണ്. സ്ലാവിക് ദേവതാഗണത്തിലെ ഏറ്റവും ഉന്നതയും ഇടിമിന്നലിൻറെയും ദേവതയുമായ പെറുൻ ദേവതയുടെ പേരിലാണ് ഈ മലനിരകൾ അറിയപ്പെടുന്നത്.
ഹർഷ് മന്ദെർ
വിജിൽ ഇന്ത്യ മുവ്‌മെന്റിന്റെ 2002 ലെ റവ. എം.എ. തോമസ് നാഷണൽ ഹ്യൂമൻ റൈറ്റ്സ് അവാർഡ് ഹർഷ് മന്ദെറിനായിരുന്നു.
അധിക വായനക്ക്
വർഗ്ഗം:പംക്തി എഴുത്തുകാർ വർഗ്ഗം:മനുഷ്യാവകാശപ്രവർത്തകർ വർഗ്ഗം:രാജീവ് ഗാന്ധി സദ്ഭാവനാ പുരസ്‌കാരം ലഭിച്ചവർ വർഗ്ഗം:1956-ൽ ജനിച്ചവർ
വേൾഡ് ചെക്ക്‌ലിസ്റ്റ് ഒഫ് സെലക്ടീവ് പ്ലാന്റ് ഫാമിലീസ്
തെരഞ്ഞെടുക്കപ്പെട്ട സസ്യകുടുംബങ്ങളിലെ സസ്യനാമകരണവുമായി ബന്ധപ്പെട്ട ഒരു അന്താരാഷ്ട്രസഹകരണപദ്ധതിയാണ് ചുരുക്കത്തിൽ (WCSP) എന്ന് അറിയപ്പെടുന്ന വേൾഡ് ചെക്ക്‌ലിസ്റ്റ് ഒഫ് സെലക്ടീവ് പ്ലാന്റ് ഫാമിലീസ് (World Checklist of Selected Plant Families). സമാനരായ ശാസ്ത്രകാരന്മാരുടെ കൂട്ടം പഠനം നടത്തി ഈ മേഖലയിലെ ഏറ്റവും പുതിയ അറിവ് ഈ രീതിയിൽ ലഭ്യമാക്കുന്നു." ക്യൂ സസ്യോദ്യാനമാണ് ഇതിനെ പരിപാലിക്കുന്നത്. ഓൺലൈനിൽ ലഭ്യമായ ഇതിൽ പലതരത്തിൽ തിരച്ചിലുകൾ നടത്താവുന്നതാണ്.
ക്യൂവിന്റെ തന്നെ സഹോദരസംരംഭമായ ഐ പി എൻ ഐയുടെ (IPNI) മായി ഇതിനു ബന്ധമുണ്ട്.
തൃപ്പൂണിത്തുറ ശ്രീപൂർണ്ണത്രയീശ ക്ഷേത്രം
ഇന്ത്യയിലെ പഴയ നാട്ടുരാജ്യമാ‍യ കൊച്ചി രാജ്യത്തിന്റെ തലസ്ഥാനമായ തൃപ്പൂണിത്തറയിലാണ് (കേരളത്തിലെ എറണാകുളം ജില്ലയിൽ) ശ്രീ പൂർണ്ണത്രയീശ ക്ഷേത്രം സ്ഥിതിചെയ്യുന്നത്. എറണാകുളം നഗര സമീപത്തുള്ള പ്രധാനവും പ്രസിദ്ധവുമായ ഒരു ക്ഷേത്രമാണിത്. അനന്തന്റെ പുറത്തിരിയ്ക്കുന്ന മഹാവിഷ്ണുവാണ് ക്ഷേത്രത്തിലെ മുഖ്യപ്രതിഷ്ഠ. സന്താനഗോപാലമൂർത്തിയായി സങ്കല്പിയ്ക്കപ്പെടുന്ന ഈ ഭഗവാനെ പ്രതിഷ്ഠിച്ചത് ശ്രീകൃഷ്ണനും അർജ്ജുനനുമാണെന്ന് വിശ്വസിയ്ക്കപ്പെടുന്നു. ഉപദേവനായി ഗണപതി മാത്രമേ ക്ഷേത്രത്തിലുള്ളൂ. ഈ ക്ഷേത്രം 1921-കളിൽ വന്ന ഒരു തീപിടിത്തത്തിൽ നശിച്ചുപോയിട്ട് പിന്നീട് പുനരുദ്ധരിയ്ക്കുകയായിരുന്നു. അങ്ങനെ പുനരുദ്ധരിച്ച ക്ഷേത്രമാണ് ഇന്ന് നിലകൊള്ളുന്നത്. കൊച്ചിൻ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം. കുട്ടികളുടെ ഐശ്വര്യത്തിനും ഉയർച്ചയ്ക്കും ഇവിടെ ദർശനം നടത്തുന്നത് ഗുണകരമാണെന്ന് ഭക്തർ വിശ്വസിക്കുന്നു. ചിങ്ങം, വൃശ്ചികം, കുംഭം എന്നീ മാസങ്ങളിൽ തിരുവോണം നാളിൽ ആറാട്ടായി എട്ടുദിവസം വീതം നീണ്ടുനിൽക്കുന്ന മൂന്ന് കൊടിയേറ്റുത്സവങ്ങളാണ് ഈ ക്ഷേത്രത്തിലുള്ളത്. ഇവയിൽ വൃശ്ചികോത്സവമാണ് ഏറ്റവും പ്രധാനം. ഇത് വലിയൊരു പ്രത്യേകതയാണ്. ഇവ കൂടാതെ ചിങ്ങമാസത്തിൽ അഷ്ടമിരോഹിണി, മേടമാസത്തിൽ വിഷു, തുലാമാസത്തിൽ ഒമ്പതാം ദിവസം, കുംഭമാസത്തിൽ ഉത്രം നാളിൽ നടക്കുന്ന പിറന്നാൾ മഹോത്സവം എന്നിവയും ഗംഭീരമായി ആഘോഷിച്ചുവരുന്നു.
ചരിത്രം
ക്ഷേത്രം എ.ഡി. 947-ൽ പ്രതിഷ്ഠ നടത്തിയതാണെന്ന് രണ്ടാം ചേരസാമ്രാജ്യകാലത്തെ ചക്രവർത്തി കോതരവിയുടെ ശിലാശാസനത്തിൽ പറയുന്നു. പക്ഷേ ബിംബം പ്രതിഷ്ഠിച്ചത് കൊല്ലവർഷം 455-ലാണ് (എ.ഡി.1280-ൽ ‘ബൗദ്ധാതിമതം’). പടിഞ്ഞാറെ ഗോപുരം കൊല്ലവർഷം 952-ലും ശ്രീകോവിലും മണ്ഡപവും 1000-മാണ്ടിലും, വിളക്കുമാടങ്ങൾ 1008-ലും,1015-ലും, കിഴക്കേ ഗോപുരവും നടപ്പുരയും 1024-ലും പണിതീർത്തതാണ്.
പഴയ കുറിയൂർ (കുരൂർ) സ്വരൂപത്തിന്റെ ക്ഷേത്രമാണിതെന്ന് പറയപ്പെടുന്നു. ഈ സ്വരൂപം അന്യം നിന്നപ്പോഴാണ് ഈ പ്രദേശവും ക്ഷേത്രവും കൊച്ചി രാജവംശത്തിന് കിട്ടുന്നത്. എങ്കിലും ക്ഷേത്രത്തിന് ഏകദേശം 5000വർഷത്തോളം പഴക്കം ഉണ്ടെന്ന് വിശ്വസിക്കപ്പെടുന്നു.
ടെക്സസ് മെഡിക്കൽ സെന്റർ
ലോകത്തെ ഏറ്റവും വലിയ മെഡിക്കൽ സെന്ററാണ് ടെക്സസ് മെഡിക്കൽ സെന്റർ. തെക്കുകിഴക്കേ ഹ്യൂസ്റ്റണിൽ ഹ്യൂസ്റ്റൺ ഡിസ്ട്രിക്റ്റിൽ, റൈസ് സർവ്വകലാശാല, ഹെർമൻ പാർക്ക്, റിലയന്റ് പാർക്ക്, മ്യൂസിയം ഡിസ്ട്രിക് എന്നിവയുടെ സമീപത്തായി സ്ഥിതി ചെയ്യുന്ന മെഡിക്കൽ സെന്ററിൽ രോഗീപാലനത്തിനും വൈദ്യശാസ്ത്രഗവേഷണത്തിനും ഇതരഗവേഷണങ്ങൾക്കുമുള്ള സൗകര്യങ്ങളുണ്ട്. മെഡിക്കൽ സെന്റർ സ്ഥിതി ചെയ്യുന്ന പ്രദേശം ഡാളസ് ഡൗൺടൗൺ പ്രദേശത്തെക്കാൽ വലുതാണ്. 13 ഹോസ്പിറ്റലുകൾ, 2 മെഡിക്കൽ സ്കൂളുകൾ, 4 നഴ്സിങ് സ്കൂളുകൾ, ഡെന്റിസ്ട്രി, പബ്ലിക്ക് ഹെൽത്ത്, ഫാർമസി എന്നിവയും മറ്റു വൈദ്യശാസ്ത്രമേഖലകളുമായും ബന്ധപ്പെട്ട സ്കൂളുകൾ എന്നിവ ഉൾപ്പെടെ 49 മെഡിക്കൽ സ്ഥാപനങ്ങൾ മെഡിക്കൽ സെന്ററിന്റെ ഭാഗമാണ്ട്. ഈ സ്ഥാപനങ്ങൾ എല്ലാം ലാഭേച്ഛയില്ലാതെ പ്രവർത്തിക്കുന്നവയാണ്. ഇവയിൽ ചില സ്ഥാപനങ്ങൾ ഹ്യൂസ്റ്റൺ നഗരത്തിനു പുറത്താണ് സ്ഥിതി ചെയ്യുന്നത്. ലോകത്തെ ഏറ്റവും ആദ്യമായി വായുമാർഗ്ഗമുള്ള ആംബുലൻസ് സർവീസ് തുടങ്ങിയത് ഇവിടെയാണ്. ഈ സർവീസാണ് ലോകത്തെ ഏറ്റവും വലിയ എയർ ആംബുലൻസ് സർവീസ്. ഇതുകൂടാതെ, ലോകത്ത് ഏറ്റവുമധികം ഹൃദയശസ്ത്രക്രിയകൾ നടക്കുന്നത് ഇവിടെയാണെന്ന് ടെക്സസ് മെഡിക്കൽ സെന്റർ അവകാശപ്പെടുന്നു.
തൃപ്പൂണിത്തുറ ശ്രീപൂർണ്ണത്രയീശ ക്ഷേത്രം
ചരിത്രം
ക്ഷേത്ര പഴമയെ കുറിച്ചോ നിർമ്മാണ കാലത്തേ പറ്റിയോ പറയാൻ ആധികാരീകമായി പറയാൻ രേഖകൾ ഒന്നുമില്ല, പുരാണങ്ങളിലും ചരിത്ര ഗ്രന്ഥങ്ങളിലും മറ്റും കാണുന്ന പരാമർശങ്ങളെ മുൻനിർത്തി ക്ഷേത്രപ്പഴമയെക്കുറിച്ച് നമുക്ക് വിലയിരുത്താം
ടെക്സസ് മെഡിക്കൽ സെന്റർ
പതിനായിരം വിദേശീയരായ രോഗികൾ ഉൾപ്പെടെ 5 ദശലക്ഷം രോഗികൾ വർഷംതോറും ഇവിടം സന്ദർശിക്കുന്നു സന്ദർശിക്കുന്നു. 2006ലെ കണക്കുപ്രകാരം 4,000 ഡോക്ടർമാരും 11,000 രജിസ്റ്റേർഡ് നഴ്സുമാരും ഉൾപ്പെടെ 75,000 പേർ ഹ്യൂസ്റ്റൺ മെഡിക്കൽ സെന്ററിൽ ജോലി ചെയ്യുന്നു.
തൃപ്പൂണിത്തുറ ശ്രീപൂർണ്ണത്രയീശ ക്ഷേത്രം
ചരിത്രം
വ്യാസമഹർഷി രചിച്ച മഹാഭാരതം പാണ്ഡവരുടെയും കൌരവരുടെയും - നന്മയുടെയും തിന്മയുടെയും - മത്സരകഥയാണ്‌. വില്ലാളി വീരനായ അർജുനൻ അതിലെ മുഖ്യകഥാപാത്രമാണല്ലോ ശ്രീകൃഷ്ണ ഭഗവാൻ ദ്വാരകയിൽ താമസിക്കുന്ന കാലത്താണ് പ്രതിഷ്ഠക്ക് ആസ്പദമായ കഥ നടക്കുന്നത്.
ടെക്സസ് മെഡിക്കൽ സെന്റർ
അവലംബം
വർഗ്ഗം:അമേരിക്കയിലെ ആശുപത്രികൾ
തൃപ്പൂണിത്തുറ ശ്രീപൂർണ്ണത്രയീശ ക്ഷേത്രം
ചരിത്രം
മഹാഭാരതവും ചരിത്ര സംഭവമായി എല്ലാവരും അംഗീകരിക്കുന്നു, ആ നിലയ്ക്ക് മഹാഭാരതകഥ നടന്ന കാലത്തോളം പഴക്കം ക്ഷേത്ര പ്രതിഷ്ഠയ്ക്ക് കണക്കാക്കാം .എന്നാൽ ചരിത്ര പണ്ഡിതന്മാർ ഇത് അപ്പാടെ അംഗീകരിക്കുന്നില്ല.
സംസ്കൃത സാഹിത്യ ചരിത്രത്തിൽ സുകുമാർ അഴീക്കോട് കാലഘട്ടത്തെ നിർണ്ണയിച്ചു കൊണ്ട് ഇങ്ങനെ രേഖപ്പെടുത്തിയിരിക്കുന്നു ." ആദിപർവ്വത്തിൽ പറഞ്ഞിരിക്കുന്നത് കുരു പാണ്ഡവ സേനകൾ കലി ദ്വാപര യുഗങ്ങളുടെ ഇടയിൽ സമന്തപഞ്ചകത്തിൽ വെച്ച് യുദ്ധം ചെയ്തു എന്നാണു (1,2,3) ക്രിസ്തുവിനു മുന്പ് 3102 ആണ് മഹാഭാരത യുദ്ധം നടന്നത്.
മേല്പറഞ്ഞ കാലഗണനയ്ക്ക് ഉപോൽബലകമായി ശ്രീ സഖ്യാനന്ദ സ്വാമികൾ ( ഭാരത ചരിത്രദർശനത്തിൽ കലികാലാവലോകനം ) രേഖപ്പെടുത്തിയത് ശ്രദ്ധിക്കുക.
"ആസന്മ ഘാസുമുനയ : | ശാസതി പ്രിഥിവിം യുധിഷ്ടിരേ നൃപതൌ | ഷഡ്ദ്വികപഞ്ചാശത്ഭിർയ്യയുത : | ശകകാല : തസ്യ രാജ്ഞസ്ച | ( വരാഹമിഹിരന്റെ ബ്രിഹത് സംഹിത ).
സപ്തർഷികൾ മകം നക്ഷത്രത്തിൽ കൂടി പിന്നോക്കം നീങ്ങിയിരുന്ന കാലത്താണ് യുധിഷ്ഠിര നൃപൻ രാജ്യഭാരം ചെയ്തിരുന്നത്. അക്കാലം മുതൽ 2526 ( ഷഡ്ദ്വികപഞ്ചാശത്ഭിർയ്യയുത) ചെന്ന സമയം ശകവർഷം ആരംഭിച്ചു, അതായത് ശകവർഷാരംഭത്തിനും 2526 വർഷം മുൻപാണ് യുധിഷ്ടിരൻ രാജ്യഭാരം ചെയ്തിരുന്നതെന്ന് സൂചന.
ഈ സൂചകവാക്യത്തെ പ്രമാണീകരിച്ചു കൊണ്ട് കലിവർഷാരംഭവും യുധിഷ്ടിരന്റെ രാജ്യാഭിഷേകവും ശകവർഷാരംഭവും കണ്ടുപിടിക്കാൻ പാശ്ചാത്യരും പൌരസ്ത്യരുമായ ആധുനിക പണ്ഡിതന്മാർ പലരും ഉദ്യമിച്ചിട്ടുണ്ട്, എന്നാൽ അവിതർക്കമായ ഒരു കാലനിർണ്ണയത്തിനു ആരും സമർത്ഥരായിട്ടില്ല ... കലിവർഷാരംഭം ബി സി 3101 - ലും മഹാഭാരത യുദ്ധവും യുധിഷ്ഠിര രാജ്യ പ്രാപ്തിയും ബി സി 3067 - ലും നടന്നതായ നിലയ്ക്ക് ആണ് പിൻകാല സംഭവങ്ങളുടെ കാലം ഗണിച്ചു ചേർത്തിട്ടുള്ളത് , സപ്തർഷികൾ മകം നക്ഷത്രത്തിൽ വിചരിച്ചിരുന്ന കാലം ബി സി 3100 മുതൽ 3000 വരെ ; അതിനിടയിലാണല്ലോ മഹാഭാരത യുദ്ധവും യുധിഷ്ഠിരന്റെ രാജ്യഭാരവും പരീക്ഷിത്തിന്റെ ജനനവും മറ്റും സംഭവിക്കുന്നത്‌ , രാജ്യഭാരകാലമായ 3067 ഇൽ നിന്നും 2526 വർഷം കിഴിക്കുമ്പോൾ, ശകവർഷാരംഭം ബി സി 541 ഇൽ ആണെന്ന് സിദ്ധിക്കുന്നു. എന്നാൽ ആധുനിക ചരിത്രകാരന്മാർ ഇത് അംഗീകരിക്കുന്നില്ല.
ഐതിഹ്യം
ശ്രീമദ്ഭാഗവതത്തിലെ പ്രസിദ്ധമായ സന്താനഗോപാലകഥയുമായി ബന്ധപ്പെട്ടതാണ് ഈ ക്ഷേത്രത്തിന്റെ ഉദ്ഭവകഥ. ആ കഥ ഇങ്ങനെ പോകുന്നു:
ഒരിയ്ക്കൽ, അർജ്ജുനൻ ശ്രീകൃഷ്ണനെ കാണാൻ ദ്വാരകയിലെത്തുകയുണ്ടായി. തന്റെ സുഹൃത്തിനെ ഭഗവാൻ അല്പദിവസം തനിയ്ക്കൊപ്പം താമസിയ്ക്കാൻ അനുവദിച്ചു. അങ്ങനെയിരിയ്ക്കേ ഒരു ദിവസം, ശ്രീകൃഷ്ണന്റെ സദസ്സിലേയ്ക്ക് ഒരു ബ്രാഹ്മണൻ, തന്റെ മരിച്ചുപോയ കുഞ്ഞിന്റെ മൃതദേഹവും കൊണ്ടുവരികയുണ്ടായി. തന്റെ ഒമ്പതാമത്തെ കുട്ടിയാണിതെന്നും, മുമ്പുണ്ടായ എട്ടുപേരും ഇതുപോലെ പ്രസവത്തോടെ മരിച്ചുപോകുകയാണുണ്ടായതെന്നും, ഇതിനെല്ലാം കാരണം ഭഗവാൻ കൃഷ്ണനാണെന്നും അദ്ദേഹം വിളിച്ചു പറയുന്നുണ്ടായിരുന്നു. ഭഗവാൻ ഒന്നും മിണ്ടിയില്ല. എന്നാൽ, ഇനി ഇതുപോലൊരു പ്രശ്നമുണ്ടാകില്ലെന്നും അടുത്ത കുട്ടിയെ താൻ സംരക്ഷിയ്ക്കുമെന്നും അർജ്ജുനൻ പ്രഖ്യാപിയ്ക്കുകയുണ്ടായി. ആദ്യം ബ്രാഹ്മണൻ അത് കാര്യമാക്കിയില്ല. എന്നാൽ, അർജ്ജുനൻ തുടർച്ചയായി അഭ്യർത്ഥിച്ചപ്പോൾ അദ്ദേഹം അർജ്ജുനന്റെ ആവശ്യം അംഗീകരിച്ചു. പത്താമത്തെ കുട്ടിയും മരിയ്ക്കുകയാണെങ്കിൽ താൻ തീയിൽ ചാടി ആത്മഹത്യ ചെയ്യുമെന്നും അർജ്ജുനൻ പ്രഖ്യാപിച്ചു.